ЗАРВАРАҚЛАРДАГИ ИБРАТЛИ ҲАЁТ ЙЎЛИ\nИнсон ҳаёти давомида қилинган эзгу амаллар билан қадр топади. Бунда умр қанчалик қисқаю узунлиги билан эмас, самарали ишлар ва яхши фазилатлардан мазмун касб этади, тарихга мангу муҳрланади. Бундай инсонлар бугун орамизда бўлмасада яқинлари, сафдошлари, замондошлари, шогирдлари хотирасида абадий яшайди. Биз қуйида сўз юритмоқчи бўлган ана шундай сиймолардан бири мамлакатимиз тиббиёти тараққиётига салмоқли ҳисса қўшган етук олим, Ўзбекистонда хизмат кўрсатган фан арбоби, академик Ёлқин Тўрақуловдир.\n1916 йилнинг 10 ноябрида ўқитувчи оиласида таваллуд топган Ёлқин Холматович бугун ҳаёт бўлганларида қутлуғ 101 ёшни қаршилар эдилар. Аввалига Тошкент, сўнгра Наманган шаҳридаги интернат мактабда тарбия олган ноёб истеъдод соҳиби 15 ёшида тиббиёт олийгоҳи талабасига айланди. Унинг сермазмун иш фаолияти ҳали талабалик даврида Ўзбекистон давлат нашриётининг тиббиёт бўлими мудири лавозими билан бошланди. Шундан сўнг, институтнинг биокимё кафедраси ассистенти, Тошкент фармацевтика институти директори, аспирантура, номзодлик диссертацияси (1941 йил), докторлик иши каби юмушлар билан касб "ўчоғида" анча тобланди. Бу орада шафқатсиз урушни кўриш ва унинг совуқ нафасини ҳис этишга ҳам улгурди. Натижада, 31 ёшида Ўзбекистон раҳбарияти қарори билан ҳозирги Тошкент тиббиёт академияси ректори лавозимига тайинланади.\nБилдирилган ишонч масъулиятини англаган олимга 39 ёшида яна муҳим бир вазифа топширилди. Энди у педагогик жараённинг моҳир ташкилотчиси сифатида Андижон давлат тиббиёт институтини ташкил қилишга киришади. Тинимсиз изланиш ва машаққатли меҳнат унга кўплаб муваффақиятлар йўлини очиб берди. Муваффақиятлар уни, аввало, Ядро физикаси институти таркибида радиацион биофизика ва био-кимёвий бўлими очишга ундаган бўлса, кейинчалик Ўлка тиббиёт институти фаолиятини йўлга қўйиш, ўлка патологиясини ўрганиш мақсадида қатор лабораториялар барпо этиш ҳамда буюк мутафаккир Абу Али ибн Синонинг илмий меросини ўрганишни ўз олдига асосий вазифа этиб қўйди. Табиийки, бу интилишлар унинг илмий изланишлари борасидаги ишларига тўсқинлик қилолмади. 43 ёшида докторлик диссертациясини ҳимоялади. Икки йил ўтиб ЎзФА мухбир аъзоси ҳамда Республика ФА Президумининг бош илмий котиби, ундан сўнг мухбир аъзоси бўлсада ЎзР ФА вице-президенти этиб сайланади. Бир вақтнинг ўзида 9 та институтни бирлаштирган кимё-технология ва биология фанлари бўлими раиси сифатида фаолият юритди. Натижалар ҳам у билан қадам-бақадам одимларди, 50 ёшида ЎзР ФА ҳақиқий аъзоси бўлди. Олимнинг маслаҳати ва раҳбарлигида 35 та докторлик ва 80 дан ортиқ кандидатлик диссертациялари ёқланган. Шогирдлари бугун ўз илмий мактабларини яратган профессорлар ҳисобланади. Ана шундай меҳнаткаш, масъулиятни ҳис этувчи, энг асосийси, илм-фан тараққиётига умрини бағишлаган ушбу фидойи инсонни бугун шогирдлари ҳам илиқ хотиралар билан ёдга олади. Жумладан, 1963 йилда ҳозирги Мирзо Улуғбек номидаги Ўзбекистон Миллий университети таркибида биокимё ва биофизика кафедрасини очиб, унга узоқ йиллар раҳбарлик қилгани, айниқса, 1967 йилда азалий орзуси рўёбга чиққани, яъни Академия таркибида Биокимё институтини ташкил қилишга муваффақ бўлганлиги хусусида тўлқинланиб сўзлайди.\nЭришилган натижалар салмоқли, бажарилган ишлар кўзга кўринарли бўлсада, Ёлқин Тўрақуловни бу қониқтирмасди. Олим кейинги фаолияти давомида 1972 йилдан у ЎзР ФА Президиумининг Биология фанлари бўлимини, кейинчалик янги ташкил этилган тиббиёт фанлари бўлимини бошқаради. Сўнгги 20 йилда (1976-1996) Ўлка тиббиёт институти ўрнида ташкил топган Эндокринология илмий-текшириш институтига раҳбарлик қилди. Бу даврда эндокринология соҳасининг истиқболдаги равнақи учун кенг имкониятлар яратиб берди. Унинг раҳбарлигида институтда қандли диабет эпидемиологияси, хатарли асоратлари, шунингдек, касалликка қарши кураш чоралари, туғма эндокрин касалликлар ва эндокрин генетика бўйича илмий изланишлар олиб борилди. Янги илмий биокимёвий йўналиш – нейроэндокринология ҳамда шу соҳада лаборатория ташкил қилиб, умрини соҳа тараққиётига бағишлади. Институт йирик марказга айлантирилиб, жойларда эндокринологик диспансерлар ташкил қилинди. Улар фаолияти марказ томонидан мувофиқлаштирилиб борилди. Ёлқин Холматович фаолиятига назар солганда яна бир муҳим илмий-амалий йўналиш – организмдаги йод етишмовчилик ҳолатлари, қалқонсимон без касалликларининг олдини олиш чораларини ишлаб чиқиш ва гормонал идоранинг бузилиши ва у билан боғлиқ ўсмирларнинг жисмоний ривожланишидаги кечикишларни аниқлаш билан боғлиқ тадқиқотлар алоҳида аҳамият касб этишини таъкидлаш жоиз. Олим ижодий фаолиятининг ўзига хослиги шундаки, унинг илмий изланишлари замонавий тиббий биологиянинг долзарб йўналишлари, тиббий эндокринология, биокимё, биофизика молекуляр биология ва радиобиологиянинг туташ жойида олиб борилган. Бу фаолиятлар эса бесамар кетгани йўқ албатта. Ёрқин Холматович ҳаёти мобайнида бир қанча давлат мукофотларига сазовар бўлди. Қолаверса, соҳа ривожига қўшган ҳиссаси ва кўрсатган фидокорона меҳнатлари инобатга олиниб, давлатимиз томонидан Республика ихтисослаштирилган эндокринология илмий-амалий тиббиёт марказига Ёлқин Тўрақулов номи берилди.\nҲа, умр инсониятга берилган бебаҳо неъмат. Уни қандай сарфлаш эса ҳар кимнинг ўзига боғлиқ. Қаҳрамонимизнинг босиб ўтган умр йўли, касбий фаолияти, илм-фан равнақи йўлидаги фидойилиги билан яқиндан танишар эканмиз, бебаҳо умрни қадрлаш, унинг ҳар онидан унумли фойдаланишнинг сирларини кашф этгандек бўламиз. Зеро, доно халқимиз бежиз айтмаганки, зар қадрини билгангина заргар ҳисобланади.


«Едиге» музыкалы драмасының премьерасы болып өтти- Kruz.uz\n«Едиге» музыкалы драмасының премьерасы болып өтти\n21:15, 31.03.2017 1002 0 Мәденият\nҒәрезсиз елимизде халқымыздың бийбаҳа мийрасларын, миллий дәстүрлеримиз бенен қәдриятларымызды тиклеў, өсип киятырған жас әўладты уллы бабаларымызға мүнәсип инсанлар етип тәрбиялаў бағдарында салмақлы жумыслар әмелге асырылмақта.\nҚарақалпақ халық дәстанларының бири болған «Едиге» бир неше әсирлерден берли халқымыз бенен бирге жасап, оның руўхый дүньясының мәўижли сағасы болып келмекте. Мине, руўхыйлығымызға, тарийхымызға, қәдриятларымызға қаратылып атырған усындай үлкен итибардың нәтийжесинде 27-март – Халықаралық театрлар күни байрамы мүнәсибетине Бердақ атындағы Қарақалпақ мәмлекетлик академиялық музыкалы театрында Қарақалпақстан халық шайыры, Бердақ атындағы Мәмлекетлик сыйлықтың лауреаты, жазыўшы ҳәм драматург К.Рахманов тәрепинен усы дәстан тийкарында жазылған «Едиге» музыкалы драмасының премьерасы болып өтти.\nОнда шығып сөйлеген Қарақалпақстан Республикасы Мәденият министриниң орынбасары А.Нийетуллаев марҳум К.Рахмановтың өмири ҳәм дөретиўшилик мийнет жолына тоқтап өтип, театр жәмәәтин Халықаралық театрлар күни менен шын жүректен қутлықлады. Сондай-ақ, байрам мүнәсибети менен усы жәмәәтте белсене дөретиўшилик мийнет етип киятырған бир топар хызметкерлерди министрликтиң диплом ҳәм ҳүрмет жарлықлары менен сыйлықлады.\nӨзбекистанға ҳәм Қарақалпақстанға хызмет көрсеткен көркем өнер ғайраткери, Бердақ атындағы мәмлекетлик сыйлықтың лауреаты композитор-дирижёр Қ.Зәретдиновтың увертюрасы менен ашылған сахна тамашагөйлерде өзгеше сезим оятты. Жыраў дәстанды жырлап баслаўдан сахнада, пүткил залда гүлдиреп, күтилмегенде жүз берген тәбияттың ғайры тәбийғый жаңғырығы тамашагөйлерди толқынландырып жиберди. Соңынан дәстан сюжетине үнлес сахнада Едил ҳәм Жайықты бойлаған Тохтамыс ханның журтында Едигениң азамат болып ер жеткени, елде батыр, ержүрек ҳәм әдил төре сыпатында танылған саўлатлы тулғасы сәўлеленеди. Тохтамыс Едигениң елдеги абырой-даңқынан айбынып, оған бир неше мәрте ҳийле жолы менен қастыянлық ислейди. Бундай пайытлары Едигеге марҳум әкеси Түкли Әзиз бабадан келген саза мәдет болады. Өгей әке-шешеси Тохтамыс хан менен Қарашаштан халық пенен бирге жәбир көрген Едиге жүкли зайыбы Қарақас ҳәм жапакеш халқы менен хошласып әдалат излеп Сәтемир ханның журтына барады. Ханның қызы Ақбилекти Қара тийин Әлип дәўден қутқарған мәрт баҳадыр Едиге Сәтемир ханның меҳир-муҳаббатына ийе болады. Сәтемир хан Едигеге ләшкер берип, ноғайлы халқын Тохтамыс ханның жәбирлениўинен қутқарыўға жол алады.\nМузыкалы драма конфликтке оғада бай болып, ондағы ўақыялар шийеленисип, күшли драматизм, ишки коллезиялық ҳәм трагедиялық ҳәрекетлер менен көрсетиледи. Әсиресе, Едигениң Сәтемир ханның қызы Ақбилекти қутқарыўға барғандағы дәў менен алысыўы, дәў өлип атырғанда екеўиниң бөле екенлигин аңлап, мәңгиге хошласыў сахнасы тамашагөйлерде өзгеше тәсир оятты. Айырым сахналардың кирисиў бөлими биз тыңлап жүрген жанлы жыраў тилинен берилиўи шығарманың көркемлигин және де байытқан.\nДәстанлық ҳәм тарийхый шығармаларда сол дәўир нәпесинде сахнаны безеў художниктен үлкен дөретиўшилик мийнетти талап етеди. Бул бағдарда художник З.Сайыповтың унамлы дөретиўшилик мийнетин көриўимизге болады. Художник Тохтамыс ҳәм Сәтемир ханның сарайларын, Едигениң жылқыманлық еткен жерлерин, Қара тийин Әлип дәўдиң мәканын шебер сүўретлеген. Сондай-ақ, музыкалы драмада қаҳарманлардың кеширмелерин, бир-бири менен болған диалогларын жағымлы ырғақлардағы миллий колоритке бай актёрлардың ҳаўазына есиле түскен нама-қосықларда жеткериўде композитор, дирижёр Қ.Зәретдиновтың дөретиўшилик мийнети үлкен орын ийелеген.\nҲәр қандай сахналық шығарманың нәтийжели сахналастырылыўында режиссёрдың орны айрықша болып табылады. Музыкалы драмада актёрлардың дурыс таңлап алыныўы, өз образларының характерин толық ашып бериўи, улыўма бул шығарманың сәтли қойылыўында Өзбекистанға хызмет көрсеткен, Қарақалпақстан халық артисти, Бердақ атындағы мәмлекетлик сыйлықтың лауреаты режиссёр Ж.Султабаевтың да мийнети өз алдына, әлбетте. Өзлерине берилген роллерди кәмине келтирип ойнап, тамашагөйлердиң алғысына миясар болған К.Алланазаров (Едиге), Өзбекистанға хызмет көрсеткен, Қарақалпақстан халық артисти Ө.Қосымбетов (Тохтамыс хан), Ә.Назарымбетов (Сәтемир хан), Өзбекистан халық артисти М.Сапаева (Қарашаш), Қарақалпақстанға хызмет көрсеткен артист С.Аннақулова (Қарақас), Д.Ембергенов (Қара тийин Әлип дәў), А.Бердибаева (Айсултан ханым), Ф.Узақбергенов (Жылқыман) ҳәм И.Көмекбаева (Ақбилек)лардың актёрлық шеберлигин айрықша атап өтиўимизге болады.\n– Ҳәммемиздиң хабарымыз бар, республикамыздың ири мәдений ошақларының бири болған бул театр жақында Академиялық театр статусын алған еди. Усы жерде премьерасы болып өткен «Едиге» музыкалы драмасы академиялық театрдың дәслепки шығармасы болыў бахтына еристи, деп айта аламыз. Шығарманың сәтли сахналастырылыўында көплеген дөретиўшилердиң, соның ишинде, режиссёр, дирижёр, художник, балетмейстер, хормейстер ҳәм филология илимлериниң кандидаты, мәсләҳәтши К.Алламбергеновтың тығыз бирге ислескени көзге тасланады. Соның менен бирге, музыкалы драманың тийкарғы өзегин қурайтуғын тәжирийбели ҳәм жас актёр-актрисалардың шеберлигине де тәсийин қалмай илаж жоқ. Шығармада роль атқарған жас актёр-актрисалардың дерлик ҳәммеси Өзбекистан Мәмлекетлик көркем өнер ҳәм мәденият институты Нөкис филиалын жақында ғана питкерген жас, талантлы дөретиўшилер екени айрықша дыққат-итибарға ылайық. Театр жәмәәтин бүгинги үлкен табысы ҳәм 27-март – Халықаралық театрлар күни менен шын жүрегимнен қутлықлайман, – дейди драматург, театр сыншысы Ж.Хожанов.\nХалқымыздың миллий қәдрияты, руўхый мийрасы болған «Едиге» дәстаны әсирлер даўамында көплеген китапқумарларға, жыраўлар тәрепинен тыңлаўшыларға руўхый заўық бағышлап келмекте. Солай екен, биз тамашагөйлерге дәстанды оқыў ҳәм тыңлаў менен бирге, оны театр сахнасында жанлы тамашалаў да өзгеше заўық бағышлайтуғынын атап өтпекшимиз.


ЎзА - Тоғорада гиёҳванд моддаси парваришлаш усули фош бўлди\n13.06.2019 11:53:22 Чоп этиш версияси\nТоғорада гиёҳванд моддаси парваришлаш усули фош бўлди\nДеновлик фуқаро гиёҳванд модда парваришлашнинг антиқа йўлини ўйлаб топибди.\nСурхондарё вилояти Денов туманида ўтказилган “Қорадори-2019” тезкор тадбири чоғида тумандаги “Лолазор” маҳалласида яшовчи Панжи Чориев (исм-шарифлар ўзгартирилди) гиёҳванд модда парваришлашнинг антиқа йўлини ўйлаб топганига дуч келинди. Унинг яшаш уйи кўздан кечирилганда ҳаммом ичидаги тоғорада парваришлаб келаётган беш туп наша ўсимлиги тегишли тартибда расмийлаштирилиб олинди.\nВилоят ички ишлар бошқармаси хабарига кўра, Денов тумани Гулобод маҳалласида ўтказилган тадбирда шу маҳаллада яшовчи 77 ёшдаги Санам Холбоева томорқасида 27 туп кўкнори гиёҳванд ўсимлигини экиб, парваришлаётгани аниқланган. Мазкур тумандаги Даҳана маҳалласида яшовчи 49 ёшдаги Пўлат Самиевнинг томорқасида етиштирилаётган 13 туп наша ўсимлиги ҳам тегишли тартибда ҳужжатлаштириб олинган.\n– Жойларда ҳуқуқбузарликлар профилактикаси ва жиноятларнинг олдини олишга қаратилган тадбирлар доирасида гиёҳванд моддаларни етиштириш, сақлаш, сотиш каби ҳаракатлар учун жиноий жавобгарлик белгилангани кенг тушунтирилаётган бўлса-да, айрим шахсларнинг бундай қалтис ишга қўл ураётгани ачинардилир, – дейди вилоят ички ишлар бошқармаси матбуот хизмати раҳбари, капитан Ф.Тошбоев. – Вилоятда олиб борилаётган тезкор тадбирлар чоғида қалтис ишга қўл ураётган бундай шахсларнинг сири очилиб қолмоқда. Масалан, Бойсун туманидаги Чилонзор маҳалласида ўтказилган тадбирда Раим Пўлатовнинг томорқасида икки туп кўкнори гиёҳванд моддаси, Денов туманидаги Дахана маҳалласида Соҳиб Тўраев томорқасида икки туп наша ўсимлигини парваришлаётганида қўлга тушиб қолди. Шу тумандаги Буюк ипак йўли маҳалласида яшайдиган Эркин Тўлаев томорқасидаги маккажўхори ўсимлиги орасида бир туп наша гиёҳванд моддасини етиштираётгани аниқланиб, ҳужжатлаштириб олинди.\nАйни пайтда заҳри қотил етиштиришни касб қилмоқчи бўлган бу шахсларга Ўзбекистон Республикаси Жиноят кодексининг тегишли моддаси билан жиноят иши қўзғатилиб, тергов ҳаракатлари олиб борилмоқда.


ЎзА - Тест-2018: 12 августда давлат гранти бўйича энг юқори ўтиш бали - 111,6 балл!\n13.08.2018 22:47 Чоп этиш версияси\nТест-2018: 12 августда давлат гранти бўйича энг юқори ўтиш бали - 111,6 балл!\nРеспублика олий таълим муассасаларига кириш тест синовларининг ўн иккинчи куни Давлат гранти бўйича энг юқори ўтиш бали 111,6, тўлов-контракт бўйича энг юқори ўтиш бали эса 92,2 баллни ташкил этди. Бу ҳақида Бош вазир ўринбосари Азиз Абдуҳакимов ўзининг фейсбукдаги саҳифасида маълум қилди. Ҳар икки кўрсаткич ҳам Тошкент давлат аграр университети Андижон филиалида қайд этилган. Ўртача ўтиш бали - давлат грантида 90,1 ни, тўлов-контрактда 74,3 баллни ташкил этган.\n12 август тест синовлари шахсни идентификациялаш воситалари, видеофиксация ҳамда доимий видеокузатув қурилмалари билан жиҳозланган 9 та бинода 3 та олий таълим муассасаларининг 14 та таълим йўналиши бўйича ўтказилди.\nТест синовларида 7 377 нафар абитуриент иштирок этди. 270 нафар абитуриент келмади.\nЎрнатилган тартиб қоидаларни бузганлиги сабабли 6 нафар абитуриент тест синовларидан четлаштирилди. Тест синовлари натижалари Давлат тест марказининг www.dtm.uz сайтида 2018 йил 13 август куни соат 18.00да эълон қилинди.


02 декабр 2020, Тошкент вақти: 08:40\nОлтинкўлдаги воқеага алоқаси йўқ иллюстратив сурат.\nАндижон вилоят, Олтинкўл туманидаги 4- ўрта мактабнинг 7- синф ўқувчиси 26 сентябрь куни ўз уйининг оғилхонасида осилган ҳолатда топилди.\nТуман Ички ишлар бўлими навбатчисининг Озодликка айтишича¸ юз берган воқеа юзасидан туман прокуратураси ўз суриштирувини бошлаган.\nОлтинкўл туманида яшовчиларидан бирининг иддао қилишича¸ ўқувчи мактабда изза қилингани ортидан ўз жонига қасд қилган.\nОлтинкўл туман ҳокими ўринбосари Фахриддин Парпиевнинг Озодликка айтишича¸ ўқувчини ҳеч ким изза қилмаган ва у мактаб аълочиларидан бири бўлган. Ўзини осиб ўлдирган ўқувчи 27 сентябрь куни Олтинкўл туманида дафн қилинди.\nОзодлик мактаб ўқитувчилари¸ ва марҳумнинг қўшнилари ëрдамида воқеага ойдинлик киритишга уринди.\nОлтинкўлдаги 4- мактаб директори Олтиной Ҳалилованинг Озодликка айтишича¸ 7- синф ўқувчиси ўша куни “ҳушчақчақ холда мактабга келган ва дарсларни яхши ўзлаштириб уйига кетган”.\nМарҳумнинг қўшнисига кўра¸ “7- синф ўқувчиси мактабдан келиб, ховли четидаги оғилхонага бориб қўй боғлайдиган арқон билан оғилхона шифтидаги ëғоч тўсинга ўзини осиб қўйган”.\n- Дод-вой кўтарилди¸ милиция келди. Қўни-қўшни тўпланди. Онаси ҳушидан кетиб қолди¸- деди марҳумнинг қўшниси Озодлик билан суҳбатда.\n"Болани ўзини ўлдиришга олиб боришган", деган иддаолар кескин инкор этилди\n7- синф ўқувчиси оғилхонада ўзини осган ҳолда топилгани ортидан у яшайдиган маҳаллада турли иддаолар тарқади. Айни маҳаллада яшовчилардан бирининг Озодликка айтишича, “Доим аъло баҳо олиб келган ўқувчи икки олгани боис ўз жонига қасд қилган”.\nОзодликка етиб келган яна бир иддаолардан бири эса, “севгиси рад қилингани боис, ўспирин йигит жонига қасд қилгани” ҳақидадир.\nОлтинкўл туман ҳокими ўринбосари Фахриддин Парпиевнинг Озодликка айтишича¸ ўқувчини ҳеч ким изза қилмаган ва у мактаб аълочиларидан бири бўлган:\n- Воқеани эшитган заҳотим синф раҳбари билан гаплашдим. "Энг аълочи¸ энг ҳушчақчақ ўқувчи", деб тарифлади. Оиласи ҳам яхши¸ ўзига тўқ. Психолог бориб ўрганди вазиятни. Психологнинг айтишича, ўсмирликда гормонлар ўзгариши боис, шундай руҳий ҳолат бўлар экан. Бу руҳий ҳолатда баъзи ўсмирлар ўз жонига қасд қилиши мумкин экан. Албатта, ўқувчининг ўз жонига қасд қилгани ортидан турли миш-мишлар тарқайди. Воқеани ўрганган киши сифатида бу миш-мишларда асос йўқлигини аниқ айтаман.\nОлтинкўл туман ҳокими ўринбосари билан суҳбат\nАйни пайтда Олтинкўл туман ҳокими ўринбосари Фахриддин Парпиев барча ўспиринлар ҳаëтида бўлгани каби¸ марҳум ҳам “севги боис изтиробга тушган бўлиши” эҳтимолини ҳам назардан қочирмади.\nМулозимга кўра¸ бу ўз жонига қасд қилиш билан боғлиқ тумандаги биринчи ҳолат эмас:\n- Афсус, биринчи ҳолат эмас, ўтган йили ҳам бизнинг туманда мактаб ўқувчиси ўз жонига қасд қилган эди. У ҳам аълочи эди. Шундай ҳолларнинг олдини олиш учун мактабларда психиатр врачлар иштирокида ўқувчилар билан суҳбат ўтказяпмиз.\nОзодлик жорий йилда Яккабоғ¸ Андижон¸ Тошкент ва Самарқанд шахарларида ўқувчиларнинг ўз жонига қасд қилгани ҳақида ҳабар қилган эди.\nЖорий йил 16 март куни президент Мирзиёев ўз жонига қасд қилишнинг олдини олишга қаратилган махсус қарор ҳам қабул қилди.\nЖиззахда мактаб котибаси осилган ҳолда топилди


Шавкат Мирзиёев Россия Федерацияси делегациясини қабул қилди – Газета.uz\n2 декабр 2020, 17:19 Сиёсат\n2 декабрь куни Ўзбекистон президенти Шавкат Мирзиёев мамлакатда амалий ташриф билан бўлиб турган Россия Федерацияси президенти Администрацияси раҳбарининг ўринбосари Дмитрий Козак бошчилигидаги делегацияни қабул қилди. Бу ҳақда президент матбуот хизмати хабар бермоқда.\nДавлат раҳбари олий даражадаги самарали мулоқот туфайли Ўзбекистон-Россия кўп қиррали ҳамкорлиги кейинги йилларда жадал суръат билан ривожланаётгани, стратегик шериклик ва иттифоқчилик муносабатлари мустаҳкамланиб бораётганини катта мамнуният билан қайд этди.\nУчрашувда бўлажак икки томонлама ва кўп томонлама форматдаги учрашувларга тайёргарлик кўриш ва уларни ўтказиш масалалари кўриб чиқилди. Ушбу тадбирлар кун тартибини аниқ амалий мазмун билан бойитишга алоҳида эътибор қаратилди. Халқаро сиёсатнинг айрим жиҳатлари юзасидан ҳам фикр алмашилди.\nАввалроқ, «Газета.uz» 30 ноябрь куни Шавкат Мирзиёев ва Владимир Путин телефон орқали мулоқотда Ўзбекистон раислигидаги декабрда ўтадиган МДҲ саммитига тайёргарлик кўриш масаласига алоҳида эътибор қаратишгани ҳақида ёзган эди. Ўшанда икки давлат раҳбарлари коронавирус инфекцияси тарқалишига қарши курашиш, жумладан, Россия вакцинасидан фойдаланиш муаммоларига ҳам алоҳида эътибор қаратишган эди.


Андижонда гилос экспорти бошланди\nУшбу мавсумда Россия ва қўшни Қирғизистон ўзбек гилосининг асосий харидори. Рақамлардан кўриш мумкинки, экспорт қилинаётган ўзбек гилосининг энг катта қисми ушбу икки мамлакат ҳиссасига тўғри келмоқда\nТОШКЕНТ, 18 май — Sputnik. Ўзбекистоннинг Андижон вилоятида гилос экспорти бошланди. Бу ҳақда Божхона қўмитаси матбуот хизмати хабар берди. Қайд этилишича, жорий йилнинг 17 май ҳолатига кўра, Андижон вилоятида жами 195 тонна, қиймати 136 минг долларга тенг гилос экспорт қилинган.Айни дамда Андижон вилоятида рўйхатдан ўтган эскпортёрлар томонидан гилос экспорти операциялари давом этмоқда.Маълумот учун, Ўзбекистон 2021 йилда 18 та давлатга қиймати 84,8 млн долларга тенг бўлган 60,8 минг тонна гилос экспорт қилган. Шундан 24,7 минг тоннасини Россияга юборган. Ўтган йили Фарғона вилоятидан энг кўп гилос экспорти амалга оширилган. Фарғона гилосларининг асосий харидори Россия бўлган (23 млн). Аввалроқ Қашқадарёда қовун пишгани ва тез орада қовун экспорти бошланиши ҳақида хабар берган эдик.\nандижон, гилос, экспорт\n© Sputnik / Виталий Тимкив / Фотобанкка ўтишЧерешня\nУшбу мавсумда ўзбек гилосининг асосий харидорлари Россия ва қўшни Қирғизистон бўлди.\nТОШКЕНТ, 18 май — Sputnik. Ўзбекистоннинг Андижон вилоятида гилос экспорти бошланди. Бу ҳақда Божхона қўмитаси матбуот хизмати хабар берди.\nҚайд этилишича, жорий йилнинг 17 май ҳолатига кўра, Андижон вилоятида жами 195 тонна, қиймати 136 минг долларга тенг гилос экспорт қилинган.\n“Ушбу мавсумда Россия ва қўшни Қирғизистон ўзбек гилосининг асосий харидори эканлигини таъкидлаб ўтиш мумкин. Рақамлардан кўриш мумкинки, экспорт қилинаётган ўзбек гилосининг энг катта қисми ушбу икки мамлакат ҳиссасига тўғри келмоқда”, - дейилади хабарда.\nАйни дамда Андижон вилоятида рўйхатдан ўтган эскпортёрлар томонидан гилос экспорти операциялари давом этмоқда.\nМаълумот учун, Ўзбекистон 2021 йилда 18 та давлатга қиймати 84,8 млн долларга тенг бўлган 60,8 минг тонна гилос экспорт қилган. Шундан 24,7 минг тоннасини Россияга юборган.\nЎтган йили Фарғона вилоятидан энг кўп гилос экспорти амалга оширилган. Фарғона гилосларининг асосий харидори Россия бўлган (23 млн).\nАввалроқ Қашқадарёда қовун пишгани ва тез орада қовун экспорти бошланиши ҳақида хабар берган эдик.


ЎЗБЕКИСТОН РЕСПУБЛИКАСИ ОЛИЙ СУДИЖАҲЛНИНГ БАДАЛИ from\n2020 йилнинг 7 февраль куни жиноят ишлари бўйича Тошкент шаҳар судида яна бир жиноят иши юзасидан ҳукм ўқилди: “Давлат Ҳабибуллаевга (исм-шарифлар ўзгартирилган – таҳририят) Ўзбекистон Республикаси Жиноят кодексининг 97-моддаси (қасддан одам ўлдириш) 1-қисми билан 14 йил озодликдан маҳрум қилиш жазоси тайинлансин…”\nБугун 31 ёшни қаршилаётган, айни кучга тўлган йигитлик чоғида панжара ортига кирган Давлат Ҳабибуллаев озодликка чиққанида ўрта ёшли, умрининг энг азиз паллаларини бой берган, оила қуриш, фарзанд кўриш ва уни тарбиялаш — оталик бахтидан кечиккан киши қиёфасида бўлади.\nАйтишга осон гап. Бу бир инсоннинг ҳаёти издан чиқиб, маъносини йўқотди деганидир. Аммо начора. Бунга ким айбдор?\nЖиззах вилоятининг Зарб¬дор туманида туғилиб ўсган, ўрта махсус маълумотга эга Давлат Ҳабибуллаев Тошкент шаҳридаги “Абу-сахий” савдо мажмуасида аравакашлик қилиб, кундалик насибасини топарди.\n2015 йилда тирикчилик важидан Россияга кетдию ишлари юришмай қайтиб келди ва яна аввалги юмушини давом эттирди. У Тошкент шаҳар, Шайхонтоҳур туманида истиқомат қилиб, анчадан бери шу бозорда тадбиркорлик билан шуғулланувчи Мирза Маматовнинг ҳам юкларини айтган манзилига олиб бориб берар, шу боис улар ўзаро яхши муносабатда эди. Куч-қувватга тўлган йигит сочиқ ишлаб чиқарадиган «Regular Partnership» МЧЖнинг директори Мирза Маматовнинг эътиборига тушади. М. Маматов Қозоғистон Республикасида ҳам ишлаб чиқариш цехи ташкил қилган эди. У вужудидан куч ёғилиб турган йигитга сердаромад иш таклиф қилади: Чимкент шаҳрида жойлашган «Алаш» савдо мажмуасидаги дўконида сотувчи бўлиб ишлашини, барча яшаш шароитига эга уйда туришини, ижара ҳақиниям ўзи тўлашини, иш ҳақини кўнглидагидай беришини, фақат унинг ишончини оқлаши лозимлигини айтади. Ҳар куни оғир жисмоний меҳнат туфайли зўрға кундалик харажатига етадиган пул топаётган Давлатга бу таклиф маъқул тушади ва 2016 йилнинг июль ойида айтилган манзилга бориб иш бошлайди. Мирза эса Қозоғистонга савдодан тушган маблағларни ҳисоб-китоб қилиш учун ойда бир ёки икки марта борарди.\nАввалига ҳаммаси жойида эди. Аммо Мирза кейинги вақтда савдо-сотиқдан тушган даромад камайиб кетаётгани шубҳаланаётгани ҳақида хотинига нолиб қўяр, аммо хафа қилмаслик учун Давлатга ҳеч нима демасди.\nМирза Маматов 2018 йилнинг 10 ноябрь куни одатдагидай савдо-сотиқ ва ҳисоб-китоб ишларини назорат қилиш ҳамда савдо маҳсулотлари билан таъминлаш мақсадида Чимкент шаҳрига жўнайди. Уни Давлат кутиб олади ва одатдагидай ижарага олинган Чимкент шаҳрининг 3-кичик туманида жойлашган хонадонга келишади. Давлат эртаси куни эрталаб соат 700 ларда савдо қилиш учун бозорга кетиш тараддудини кўрар экан, ухлаб ётган Мирзани уйғотмасдан уй эшигини устидан қулфлаб кетади.\nБироздан кейин уйғонган Мирза эшикнинг таш¬қаридан қулфланганини кўриб, иккинчи калитни сўраб Давлатга қўнғироқ қилади. Иккинчи калит йўқолганини эшитиб, жаҳли чиқади, ишлари жуда кўплигини, шошиб турганини, тезроқ келиб эшикни очишини сўрайди.\nДавлат эса яна ўз ишини давом эттиради. Қайта-қайта қўнғироқ бўлавергач, соат 11.00 лар атрофида савдодан тушган 250 минг тенге пулларни олиб, уйга келади ва эшикни очиши билан фиғони фалакка чиқиб турган Мирза жаҳл билан: «Нима учун калитни ташлаб кетмадинг, қанча ишларим бор эди!» дея унга бақириб кетади. Давлатнинг айтишича, ҳолатни тушунтирмоқчи бўлганида, М. Маматов уни, онасини ҳақоратлаган, шунда унинг ҳам жаҳли чиқиб, жанжаллашиб кетишади. М. Маматовнинг гавдаси ундан анча кичик ва жисмонан кучсиз бўлганлиги сабабли Давлат уни бўғиб, диван устига йиқитади, ҳануз ҳақоратлашда давом этаётган рақибининг устига ўтириб, бўйнидан бўға бошлайди.\nМирза қанчалик қаршилик кўрсатмасин, унга кучи етмайди ва бир неча сониядан сўнг қимирламай қолади.\nШундан сўнггина Давлат унинг бўйнидан қўлини олади ва бу ишининг оқибатини англайди. Давлатнинг жаҳлга эрк бериши Мирза Маматовнинг ҳаётига якун ясаганди. Бир ёлғон иккинчисига йўл очганидек, бир жиноят ҳам бошқасига бошлайди: Давлат “Тез ёрдам”¬га ёки жиноятини тан олиб ИИБ ходимларига қўнғироқ қилиш ўрнига ваҳший хатти-ҳаракатларини давом эттиради: М. Маматовнинг чўнтагидан уяли алоқа воситасини олиб ўчириб, диван тагига ташлайди ва эшикни қулфлаб кўчага чиқиб кетади.\nКеч¬қурун келиб, қўни-қўшнилар сезиб қолмаслиги учун майитнинг бошига қора рангли полиэтилен халта-пакет кийдиради ва халта учларини бўйнидан ҳаво кирмайдиган даражада скотч лентаси билан қаттиқ сиқиб боғлайди. Сўнг оёқ-қўлларини бирлаштириб боғлаб, хонадоннинг айвон-балконига олиб чиқади ва шу ердаги сотиш учун мўлжалланган кийим-кечаклар орасига яшириб қўяди. Шундан сўнг шаҳар айланишга чиқиб кетади ва пиво, ароқ олиб келиб ичади. Гўё ҳеч нарса бўлмагандек эртаси куни, яъни 2018 йил 12 ноябрь куни бозорга боради. Бироз савдо қилиб, атрофдагиларга ўзини бамайлихотир ишлаётгандек кўрсатади. Бу орада унга Тошкент шаҳрида яшовчи, Қозоғистон Республикасидан одеял ва кўрпа-тўшак сотиб олиб, Тошкент шаҳрида қайта сотиш билан шуғулланувчи Илҳом исмли таниши қўнғироқ қилиб, ушланиб қолганлиги сабабли у яшаётган хонадонда бир кеча тунаб қолишини сўрайди.\nМеҳмон Давлат билан анчагача суҳбатлашиб ўтиради, хонадонда фожеа содир бўлганини сезмайди ҳам.\nАммо Мирза Маматов билан мобил алоқа йўқлигидан хавотирланган хотини, онаси ва синглиси таниш-билишлари орқали уни излай бошлашлари Давлатнинг тинчини бузади. Лекин у сир бой бермай, хўжайинни кечадан бери кўрмаганлигини, Тошкентга кетган бўлиши мумкинлигини айтади. Давлат М. Маматовнинг яқинлари илтимосига кўра мол сақланадиган омборхона эгаси Бейбит билан боғланади, унга қўшилиб, Чимкент шаҳридаги меҳмонхонаю шифохоналардан, ИИБ идораларидан Мирзани “излаб тополмай” ярим кечаси уйга қайтади…\nЭрталаб меҳмонни кузатгач, Андижондан Мирзанинг яқинлари келишаётганини эшитиб, уларга кутиб олишни ваъда қилади. Сўнгра эшикни қулфлаб, савдодан тушган 250 000 тенгени олиб, Ўзбекистон ҳудудига ўтиш жойи бўлган «ўишт кўприк» чегара постига етиб келади.\nЧегара постидан расман ўтгач, Ўзбекистон Республикаси ҳудудида нотаниш йигитдан 250 000 «тенге» пулларни 5 500 000 сўмга алмаштириб, Жиззах шаҳрига йўл олади. Киндик қони тўкилган гўшага келадию ўз уйига, яқинлари олдига боролмай, сарсон кезади. “Ота-онам билиб қолса…” деган қўрқув билан шаҳар кўчаларида тентирар экан, тунги соат 02.00 лар чамасида уни ИИБ ходимлари ушлаб, ИИБ биносига олиб келишганида Давлат бўлган воқеани уларга айтиб беради…\nДавлат қилган жиноятининг бадалини 14 йиллик умри билан тўлайдиган бўлди. Аммо бундан кимга наф? Бу фақат унинг жиноятига жазо!\nЎзгаларнинг ҳаётини муҳофаза қилиш учун, тинчлигини таъминлаш ва жиноятчига жазо муқаррарлигини, келгусида бошқа жиноят йўлига кирмаслигини қонун йўли билан англатиш, тарбиялаш усули, халос!\nАслида-чи? Наҳотки соғ¬лом инсон жаҳлини жиловлай олмаса, қилаётган ишини англолмаса? “Инсоннинг буюклиги энг майда ишларда кўринади”, деб бежиз айтилмаган. Давлатнинг бир лаҳзалик ғазабига эрк бериши натижасида бир инсон ҳаётдан кўз юмди, унинг хотини бева, фарзанд¬лари етим бўлиб қолди.\nИнсоннинг ҳайвондан фар¬қи онгу шуурида эмасми? Йиллар ўтиб Давлат Ҳабибуллаев жазо муддатини ўтаб қайтар. Аммо хатосини англаган киши учун виждон азобидан катта жазо йўқ. Зеро, бировни яшаш ҳуқуқи¬дан маҳрум қилишга ҳеч ким ҳақли эмас.\nТошкент шаҳар суди судьяси,\n2020 йил 30 октябрь)


Ҳар бир тўлдириш учун 30% бонус\nИнстаФорекс клубига аъзо бўлинг ва бонусни 40% гача кўпайтиринг!\nИнстаФорекс компанияси ўзининг барча мижозларига ўз савдо ҳисоб-варағига 30% миқдорида қутлов бонусини олиш ноёб имкониятини таклиф этади.\nБонусни олиш учун ҳақиқий савдо ҳисоб-варағи* ни рўйхатдан ўтказиш ва талабнома шаклини тўлдириш керак. Бу жарайнларнинг ҳар бири оддий ва жуда кам вақтни олади.\nФорексда савдо қилиш учун бонусни қандай олиш мумкин?\nСавдо ҳисоб-варағини Сиз «Ҳақиқий ҳисоб-варағини очиш» саҳифасида рўйхатдан ўтказишингиз мумкин. Бонус олиш учун истаган турдаги ва истаган валютада ҳисоб-варағини очиш мумкин.\nҚутлов бонусини олиш учун очилган савдо ҳисоб-варағини исталган суммага истаган қулай усулда тўлдириш йўли билан фаоллаштириш зарур.\nIII босқич. Бонусни олиш учун аризани расмийлаштириш\nҲақиқий ҳисоб-варағи рўйхатдан ўтказилгандан сўнг Сизга 30% ли бонус олиш учун аризани тўлдириш таклиф этилиб, унда ўз ҳисоб-варағингиз тўғрисидаги маълумотларни кўрсатиш зарур бўлади. Агар Сиз очиқ ва тўлдирилган ҳисоб-варағи эгаси бўлсангиз, у ҳолда дарҳол бонусга аризани расмийлаштишга ўтишингиз мумкин.\nIV босқич. Савдо ҳисоб-варағига бонусни олиш\n30% ли қутлов бонуси мижоз ҳисоб-варағига автоматик тарзда ўтказилади.\nИнстаФорекс компанияси ўз мижозларига ҳисоб-варағини тўлдириш учун стандарт бонусни 30% дан 40% гача орттириш бўйича ноёб имконият тақдим этади. Бундай имтиёзни олиш учун Брокернинг элита клуби - ИнстаФорекс клубига аъзо бўлиш керак. Бизнинг компаниямиз номидан танловлар ва тадбирларда иштирок этишнинг имтиёзли шартларидан ташқари ИнстаФорекс клуби аъзоси ҳар бир тўлдириш учун 10% гача қўшимча бонусларни олиши ва тўплаши мумкин, ва уларни стандарт бонусларга қўшиш мумкин.\n* Тадбирда биринчи марта иштирок этувчи мижозлар учунгина. Агар ИнстаФорекс компаниясида Сизнинг номингизга бонусли ҳисоб-варағи рўйхатдан ўтказилган бўлса, у ҳолда дарҳол II босқичга ўтасиз.\n* Акцияда фақат биринчи марта иштирок этаётган мижозлар учун. Агар Сизнинг номингизга ИнстаФорекс компаниясида бонусли ҳисоб-варағи рўйхатдан ўтказилган бўлса, у ҳолда дарҳол II босқичга ўтинг.\nСизда шунингдек Форекс бонусларининг бошқа турларини олиш имконияти мавжуд:\n100%ли жамоа бонуси\nБонуснинг максимал ҳажми Чекланмаган\nЎтказиш Ҳар бир тўлдириш учун\nБошқа бонуслар билан мослашуви Клуб бонуси билан мос келади\nЯнги мижозлар учун олиниши мумкинлиги Фойдаланиш мумкин\nКомпанияда ҳисоб-варақлари бўлган мижозлар учун Фойдаланиш мумкин\nБонусни чиқариш учун битимларнинг минималь ҳажми X*3 InstaForex-лот, бу ерда X=олинган бонусларнинг йиғинди ҳажми\nМаксималь кредит елкаси 1:1000\nСавдода опционлардан фойдаланиш йўқ\n30%ли бонусдан фойдаланиш тўғрисида келишув


Индонезиядаги аёллар халқаро аёллар конференциясини муваффақиятли ўтказди - | Hizb-Uzbekiston.info\nHome›МАТБУОТ БАЁНОТИ›Индонезиядаги аёллар халқаро аёллар конференциясини муваффақиятли ўтказди\nҲизб ут-Таҳрир марказий матбуот бўлими аёллар қаноти Индонезиядаги ҳизбия аёллар билан ҳамкорликда «Халифалик ва таълим: олтин асрни қайтариш» номли муҳим халқаро аёллар конференциясини муваффақиятли ўтказди\n2017 йил 11 март шанба куни Ҳизб ут-Таҳрир марказий матбуот бўлими аёллар қаноти Индонезиядаги ҳизбия аёллар билан ҳамкорликда пойтахт Жакартада «Халифалик ва таълим: олтин асрни қайтариш» номли муҳим халқаро аёллар конференциясини ўтказди. Исломий оламга ўзининг салбий таъсирини ўтказиб келаётган хатарли таълим сиёсати кризисини ҳал қилиш ва унинг сабабларини очиб бериш мақсадида уюштирилган ушбу конференцияда бир неча давлатлардан ва Индонезиянинг турли бурчакларидан ташриф буюрган 1700га яқин нуфузли муслималар иштирок этди. Унда таълим соҳасидаги ўқитувчи-муаллималар, мактаблар бошқарувчилари, журналистлар, академиклар, тадқиқотчилар, университет талабалари, талаба қизлар фаоллари ва бир қанча ташкилотлар вакиллари қатнашди. Унда Индонезия, Фаластин, Туркия, Тунис, Форс Кўрфази давлатлари, Малайзия, Бирлашган Қироллик, Голландия ва Британиядаги Ҳизб ут-Таҳрир аъзолари нутқ сўзладилар. Конференция ғоят қизғин муҳитда ўтди, айниқса, иштирокчилар баланд овозлари билан ҳайқириб, бугун илмоний тузум даврида бутун исломий оламдаги таълим масаласида пайдо бўлган тоғ-тоғ муаммоларни тўла бартараф этадиган ҳамда минтақада биринчи даражадаги таълим тизимини таъсис этишга қодир бўлган Пайғамбарлик минҳожи асосидаги рошид Халифалик давлатини зудлик билан барпо этиш учун ҳаракат қилишга чақирдилар. Сўзга чиққанлар ғайримусулмон ҳукуматлар томонидан мусулмонлар фарзандларини таълим орқали илмонийлаштириш ва исломий шахсияларини вайрон этиш учун олиб борилаётган ҳаракатлардан уларни ҳимоя қилиш зарурлигини қаттиқ таъкидладилар. Бутун дунёдаги томошабинлар учун тўғридан-тўғри эфирга узатиб борилган ушбу катта тадбирда таълим соҳасида юксак шараф ва нуфузга эга бўлган аёллар иштирок этиб, унда айтилган фикрларни қўллаб-қувватладилар. Ушбу тадбирда турли ахборот воситалари иштирокидаги матбуот конференцияси ҳам бўлиб ўтди.\nКонференцияда қилинган нутқларда баён қилинишича, исломий юртлардаги таълим тизимига бўлган илмоний капиталистик кўз-қараш шундай бир таълим тизимини шакллантирдики, унда ўқувчилар исломий шахсиялари баркамол, ҳаётий маҳоратлари етук ҳамда истак-талаблари маърифат сари йўлланиб, шу орқали ўз жамиятлари эҳтиёжларига хизмат қиладиган тарзда тарбияланмай, балки иш ва муваффақиятларини меҳнат бозоридаги қийматига қараб ўлчайдиган қилиб тайёрланмоқда. Таълим соҳасида жуда ёмон тартиб-интизом ўрнатилганини ва унга жуда оз маблағ ажратилганини айтмасак ҳам бўлади. Бундан ташқари, қолоқ мустамлакачилик асосларидан олинган таълим дастурини зўрлаб тиқиштирилган бўлиб, бундан бизнинг келажакдаги исломий авлодимизни қул қилиб, Ғарбнинг бузуқ илмоний сақофатига қарам қилиш кўзланган. Дарвоқе, таълим кризисининг асоси ҳам мана шу таълим дастуридир. Сўзга чиққанлар – биз биринчи даражали таълим тизимини яратишимиз учун биринчи даражали сиёсий тизимга, яъни Ислом асосларига таянган Пайғамбарлик минҳожи асосидаги рошид Халифаликка муҳтож эканимизни баён қилдилар. Бу билан конференция Халифалик давлатидаги таълим сиёсатини ўртага ташлади. Зеро, бунинг тафсилоти Ҳизб ут-Таҳрирнинг «Халифалик давлатида манҳажий таълим асослари» каби турли хил нашрларида келтирилганини таъкидладилар.\nШунингдек, конференцияда Халифалик давлати таълим соҳасида мумтоз исломий шахсиялар билан дин ва аниқ фанларда энг аъло билимдон бўлган ўқувчиларни етишириб чиқарадиган мустақил назарияни қабул қилиши таъкидланди. Айни мана шу нарса таълим ва академия соҳасида сон-саноқсиз тадқиқотчи олимлар етишиб чиқишига олиб келади. Натижада, саноат, қишлоқ хўжалиги, иқтисодиёт, армия, илм-фан, технология каби турли соҳалар билан таълим тизими ўртасида мустаҳкам алоқа пайдо қилиниб, буни амалга ошириш учун Умматнинг юқори савиядаги ақллари ва маҳоратлари сафарбар этилади. Бу ўз навбатида, Ислом давлатининг ўз-ўзини таъминлашини кафолатлайди, ривожланишда бошқа халқларга таянишдан беҳожат қилади, исломий юртларнинг мусулмон ақллардан ажраб қолишига чек қўяди. Бундан ташқари, давлат ўзининг ҳар бир фуқаросини мумтоз таълим билан таъминлашни ўзининг исломий вазифаси деб билади, дунёга исломий система билан етакчилик қилишга интилиш билан бир қаторда, биринчи навбатда таълим соҳасига улкан маблағ ажратади. Шу жумладан, оламшумул юқори таълим тизимини барпо этишга, тадқиқотга, ихтисослашган иншоотларга соғлом исломий иқтисод низоми асосида маблағ ажратади.\nСўзга чиққанлар Халифалик давлати аёллар таълими масаласида дунёга етакчилик қилишини, шунингдек, таълимда илмга чанқоқ, ижодкор таҳлилчи ақллар бино этилишига олиб келувчи услублардан фойдаланишини таъкидладилар. Бундай беназир исломий таълим тизими орқали Халифалик давлати ўзининг дунёдаги таълим маркази бўлган ўрнини қайта қўлга киритишга муваффақ бўлади. Натижада, тадқиқот, янгилик яратиш ва илмий кашфиётларда олтин маданият бунёд этилади.\nШунингдек, конференцияда исломий шахсияларни яратишда ва болаларнинг ўз атроф муҳитлари билан муносабатда бўлишларида мактабгача бўлган таълимнинг нечоғли аҳамиятли экани ҳам муноқаша қилинди. Таълим, ижтиҳод, динни тушуниш ва Исломнинг буюклигини қайтариш билан араб тили ўртасидаги мустаҳкам алоқа баён қилинди.\nКонференциянинг сўнгги сўзида бугун Ислом давлати йўқ пайтда ўз динлари юз тутаётган муаммоларга қарши туриш йўлида кучли исломий шахсия билан қуролланган мусулмон ёшларни яратиш учун қандай қилиб исломий таълим ташкил қилиш мумкинлиги баён қилинди.\nКонференциядан олдин 2017 йил 10 март жума куни ажойиб кўргазма ташкил қилинди. Унда Индонезиянинг турли бурчакларидан 2500 нафар хотин-қизлар, жумладан, Жакарта ва унинг атрофидаги бешта шаҳардаги мактаб ўқувчи қизлари ҳозир бўлди.\nШунингдек, конференция ва ундаги кўтарилган мавзулар ҳақида видео лавҳалар тайёрланган бўлиб, уларда бугун исломий таълим тизимини яратиш ва ғарбча таълим дастурининг омадсизлигига доир мунозаралар ўрин олган.\nУшбу халқаро конференция, кўргазма ва ундан олдинги бошқа кампаниялар таълим, Ислом ва Халифалик мавзусида уч ҳафта давом этди. Аллоҳга ҳамд бўлсинки, бу тадбирлар мусулмонлар ва дунё учун қандай қилиб манфаатли таълим намунаси ташкил этишга оид улкан мунозараларга ўз ҳиссасини қўшди.\nКонференция ва кўргазмада қилинган нутқлар ҳамда фотосурат ва видео лавҳалар билан танишиш учун қуйидаги электрон манзилларга мурожаат этишингиз мумкин мумкин:\n«Алиф, Лом, Ро. (Эй Муҳаммад, бу Қуръон) Биз сизга, одамлар Роббининг изни-иродаси билан зулматлардан нурга — қудрат ва ҳамду сано эгаси бўлган зотнинг йўлига — олиб чиқишингиз учун нозил қилган Китобдир» [Иброҳим 1]


Исломхўжа « Ўзбекистон Халқ Ҳаракати\n15 April 2019 - 9:25\nИсломхўжа Муҳаммад Раҳим II ва Асфандиёрхон ҳукмронлиги даврида Хива хонлиги делегацияси таркибида Санкт-Петербург ва Москва шаҳарларида бир неча марта бўлган (1907—12). Илғор Европа маданиятини тарғиб қилган. Худойберган Девоновга Хоразмда кино ва сурат олиш ишига асос солишида ҳомийлик қилди.\nЁш хиваликлар партиясининг асосчиси Полвонниёз Ҳожи Юсуповнинг ёзишича, тараққийпарварлик ғоялари учун ўз куёви Асфандиёрхоннинг буйруғи билан ваҳшиёна ўлдирилган. Аммо Полвонниёз ҳожининг талқини тўғри эмас деб топилди.


Орзулар рўёби – O‘zLiDeP билан | O'zLiDeP\nОрзулар рўёби – O‘zLiDeP билан\nO‘zLiDeP Бўка туман Кенгаши партия ташкил топганининг 15 йиллиги муносабати билан шу мавзуда тадбир ташкил этди.\nУнда юртимиздаги сиёсий партиялар фаолияти, бунда O‘zLiDePнинг тутган ўрни ва роли, дастурий мақсад ва вазифалари, мамлакатимиз ижтимоий-сиёсий ҳаётида мутлақо янги даврни бошлаб берган сўнгги икки йилдаги фаолияти ҳақида сўз юритилди.\n– Фаолиятимиз давомида олдимизга қўйилган вазифаларга масъулият билан ёндашишга ҳаракат қиляпмиз, – дейди O’zLiDeP Бўка туман Кенгаши раиси Анвар Атаханов. – Шу билан бирга, жойларга тушиб аҳоли билан юзма-юз мулоқот қиляпмиз, уларни қийнаётган муаммоларга ижобий ечим излаяпиз. Шу боис, бугун фуқароларнинг партиямизга бўлган ишончи ошиб бормоқда. Эндиликда бу каби амалий ишлар кўламини янада кенгайтириб, электоратимиз манфаатлари йўлида хизмат қилишимиз кераклигини англаяпмиз.\nТадбирда бир гуруҳ партия фаоллари, фахрийлар ҳамда фидойи депутатлар O‘zLiDePнинг ташаккурнома ва эсдалик совғалари билан тақдирланди.


Тожикистон янги хорижий автомобиллар учун божхона ставкаларини пасайтирди\n17:22 / 13.03.2017\nТожикистон ҳукумати «2017 йилга давлат бюджети тўғрисида»ги қонунга ўзгартишлар лойиҳасини тайёрлади. Мазкур тузатишлар хориждан республикага олиб кирилувчи янги автомобилларга солинадиган божхона божларига доирдир. Ҳукумат таклифи мамлакат парламентига кўриб чиқиш учун юборилган.\nРеспублика Олий мажлисининг Вакиллар мажлисининг «АП» агентлигига маълум қилишича, таклифга кўра, жорий йил бошидан мамлакатга олиб кирилаётган янги автомобиллар учун божхона тўловлари 50 фоизга пасайтирилади.\nКамида бир йил аввал конвейердан чиққан ва кўпи билан 10 минг км юрган транспорт воситалари янги автомобиллар сифатида баҳоланади.\nБожхона божларини 50 фоизга камайтириш хусусида республика президенти Имомали Раҳмон 2016 йил 22 декабрда парламентда қилган маърузасида сўз юритган эди.


Ходорковский: мухолифатчиларнинг хавфсизлигини таъминлаб бера олмайман\n13:38 / 15.12.2015\nРоссиялик мухолиф сиёсатчи, ЮКОСнинг собиқ раҳбари Михаил Ходорковский РБК нашрига берган катта интервьюсида унга қарши очилган навбатдаги жиноий ишга муносабатини билдирди, шунингдек, Россия ички сиёсати билан боғлиқ бошқа масалаларга тўхталиб ўтди.\nЯқинда сиёсатчига қарши қатор ишлар қайтадан қўзғатилди. Дастлаб у солиқларни тўламаганликда, сўнг фирибгарликда, ниҳоят, қотилликда ва давлатга хиёнат қилишда айбланди.\n“Буни улар узоқ тайёрлашди ва энди орқага қадам ташлашмаса керак. Улар аудиторияга қараб ишламоқда. Уларнинг аудиторияси эса бир киши”, - тан олди собиқ олигарх, Россия президенти Владимир Путинни назарда тутиб.\n“Буйруқ ёзнинг бошида берилди, - сўзида давом этди у. – ФХБ томонидан мувофиқлаштирилувчи гуруҳ шакллантирилди, у ерга деярли барча идоралар жалб қилинди. Биз ҳатто ҳамкасбларим билан халқ ишлашни унутганини, ҳужжатларни нотўғри тузганини кўриб кулдик: айбланувчи сифатида сўроққа чақирув йўллашди, кейин эса аввал айбловни эълон қилиш учун чақириқ йўллаш кераклигини эсга олишган кўринади. ҳаммасини шошиб-пишиб бажаришган”.\n“Бугун тергов қўмитаси муҳокама қилаётган нарса 12 йилдан буён муҳокама қилинади. Президент Путин шахсан бу ҳақда турли йилларда уч марта айтган. Мени қамоқдан чиқаришганида барча позициялар унинг столи устида эди. Аммо ҳеч нарса ўзгармади. Шу нуқтаи назардан ҳаракатланиш ва молиявий жиҳатлардан муаммолар келиб чиқади деб ўйламайман. Агар ҳукуматимиз ўзини ҳозиргидай тутишда давом этса, иқтисодий, ташқи сиёсий муаммолар, молиялаштириш ва ҳаракатланиш билан боғлиқ муаммолар унинг ўзида бўлади”.\nХодорковский, шунингдек, бизнесга қайтишни режалаштирмаётганини маълум қилди.\n“Қамоқдан чиқишим ҳамоно Леонид билан ва ЮКОСдаги ишим бўйича бошқа ҳамкасбларим билан учрашдим, - деди у. – Уларга бизнес карьерасига қайтмаслигимни, активларни қайтаришни режалаштирмаётганимни айтдим. Қўлимдаги ресурслар олдимга турган мақсадларга эришиш учун етарли. Янги ресурсларга эга бўлишга сарфлайдиган вақтим йўқ. Боз устига, ҳамкасбларим бу ишнинг уддасидан муваффақият билан чиқмоқда”.\nХодорковский бугунги Россияда мухолифатчилар дуч келаётган хавф-хатарлар билан ўртоқлашди:\n“Бугунги вазиятда мен ва, ўйлашимча, ҳеч ким Россияда мухолиф жамоатчилик фаолияти билан шуғулланаётган одамларнинг хавфсизлигини кафолатлашга қодир эмас. Бу фаолиятни бошлаган одам ўз гарданига жиддий хатарларни олади. Албатта, келажакда, режим ўзгарганида улар айрим имтиёзларга эга бўлади. Мен фақат битта нарсани ваъда қила оламан – ҳеч кимни унутишмайди. Агар одамлар қамоққа тушса, уларни унутишмайди, бугунги ҳукумат уларни унутишига йўл қўйишмайди. Бу билан “Ҳуқуқ ҳимояси” лойиҳаси шуғулланмоқда. Лекин бундан ортиғини, бундан ортиқ ҳимояни одамларга ваъда қилишнинг имкони йўқ. Мен ҳам бундай хатарни 2003 йили ўз бўйнимга олдим. Россия қайтсам қамалишимдан огоҳлантиришган эди. Шунинг учун 10 йил ўтириб чиқдим”.


Ўзбекистон Республикаси Президенти Шавкат Мирзиёев жорий йилнинг октябрь ойида Озарбайжон Республикасига боради. Бу ҳақда QALAMPIR.UZ манбаси хабар бермоқда.\nПрезидент Мирзиёевнинг сафари 15 октябрга мўлжалланган. Ўзбекистон раҳбари Баку шаҳрида бўлиб ўтадиган Туркий тилли давлатлар ҳамкорлик Кенгашининг 7-саммитида иштирок этади.\nМаълумки, Ўзбекистон жорий йилнинг 14 сентябрь куни қабул қилинган Қонунга мувофиқ Туркий тилли давлатлар ҳамкорлик Кенгашига қўшилди. 2009 йилда тузилган мазкур Кенгашга бугунгача Туркия, Озарбайжон, Қозоғистон ва Қирғизистон Республикалари аъзо бўлган.\nШавкат Мирзиёев Бакуга ташрифи давомида Туркий тилли давлатлар ҳамкорлик Кенгашига аъзо давлатлар раҳбарлари билан кенг ва тор доирада учрашувлар ўтказиши режалаштирилган. Жумладан, Озарбайжон Республикаси Президенти Илҳом Алиев билан ҳам музоракалар ўтказилиши кутилмоқда.\nМаълумот ўрнида, Шавкат Мирзиёев Туркия Республикаси Президенти Ражаб Тойиб Эрдўғаннинг таклифига биноан 2018 йилнинг сентябрь ойида Қирғизистоннинг Чўлпон ота шаҳрида ўтган саммитда иштирок этиб, нутқ сўзлаган эди.\nЎзбекистон Республикаси Президенти Шавкат Мирзиёев ва Озарбайжон Республикаси Президенти Илҳом Алиев ўртасидаги телефон орқали энг сўнгги эса мулоқот жорий йилнинг 28 май куни амалга оширилди. Ўшанда Президент Мирзиёев Илҳом Алиевни Озарбайжоннинг миллий байрами - Республика куни муносабати билан табриклаган эди.\nКиритилди: 18:16 17.09.2019. Ўқилди: 11753 марта. Фикрлар сони: 0 та.


Бу йил ижодий имтиҳонлар қолдирилди… ми? – Jurnalist\nБу йил ижодий имтиҳонлар қолдирилди… ми?\nR S2020-07-21T06:50:23+05:0021 Iyul, 2020|Умумий янгиликлар|\nИжодий имтиҳонлар қолдирилиши мумкин, лекин ҳали сўнгги хулоса берилганича йўқ. Бу ҳақида Журналистика ва оммавий коммуникациялар университети проректори Алишер Матёқубов ЎзАга берган интервьюсида маълум қилди.\n— Ҳозирча ўзгариш йўқ, лекин бугунги жараённи инобатга олган ҳолда бу масала ҳам кўриб чиқилди ва шундай хулоса ҳам қилинди. Бироқ ҳали расман эълон қилингани йўқ. Бундан қўрқмаслик керак. Ўтган йили бизда учта блокдан имтиҳон топширилган эди. Яъни, она-тили адабиёт, иккинчи блок ижодий ва чет-тили эди. Агар ижодий имтиҳон бўлмаса она-тили ва чет-тилидан имтиҳон топширилади. Ҳозир пандемия шароитида ижодий имтиҳоннинг ташкилий жиҳати муаммо туғдираяпти. Менимча, бу йил ижодий имтиҳонлар қолдирилади, – деди Алишер Матёқубов.\n— Айрим йўналишларда, жумладан, журналистикада танлов имконияти битта ёки иккита бўлиб қолаяпти. Ижодий имтиҳонлар бўлмаса, тест бўлса танлов имконияти ортиши мумкинми?\n— Бизда ўнта йўналиш бўлса, университет ичида ўтган йили танлаш имконияти бор эди. Бу йили ДТМ ҳар бир йўналишни алоҳида блок деб қабул қилди. Шу сабабли бошқа университетлардан танлаш имкони бор фақат университет ичида йўқ. Бу ҳам муаммо туғдирди абитуриентларимиз учун. Бу йил бир неча университетларда Журналистика йўналишлари очилди. Масалан, ЎзДЖТУ, ЎЗМУ, Шарқшунослик институти Самарқанд Давлат чет тиллари институти ва Вебстер университетлари кабиларни танлаши мумкин бўлди.\nМедиа маркетинг ва реклама йўналишида фақат тест бўларди. Бу йўналиш молия иқтисод йўналишида ўқиш имконини ҳам беради. Бу йўналишда бу йил кўп абитуриентлар рўйхатдан ўтган.\nУндан ташқари медиа дизайн йўналиши бор эди. Абитуриентлар математика ва ижодий имтиҳон топширишарди. Ижодийда эссе эмас, улар газета ёки сайтни биринчи саҳифасини яратиш топшириғи бериларди. Бу ҳам бўлмайди. Тестга ўзгартирилади.


Ready4Тradе лойиҳаси - Марказий Осиё мамлакатларининг савдо-сотиқни соддалаштириш борасидаги ҳамкорлиги • EastFruit\nБош саҳифа › Янгиликлар › Ready4Тradе лойиҳаси — Марказий Осиё мамлакатларининг савдо-сотиқни соддалаштириш борасидаги ҳамкорлиги\nМуаллиф: EastFruit 21 Май 22 20 Май 22 031\nҚозоғистонда Марказий Осиё давлатларининг савдо-сотиқни соддалаштириш бўйича биринчи йиғилиши бўлиб ўтди. Унда Тожикистон қўшни мамлакатлар ва Европа Иттифоқи билан савдо-сотиқ ҳажмининг ўсиши ҳақида маълум қилди.\nЖаҳон савдо марказининг Европа Иттифоқи томонидан молиялаштирилган Ready4Тrade лойиҳаси доирасида Марказий Осиё мамлакатларининг биринчи йиғилиши – “Миллий йўл хариталаридан минтақавий ислоҳотлар сари” деб номланган уч кунлик минтақавий учрашув бўлиб ўтди.\nҚозоғистон, Қирғизистон, Тожикистон ва Ўзбекистоннинг асосий спикерлари минтақалараро ва халқаро савдо-сотиқни кейинчалик чуқурлаштириш билан савдо тартиб-қоидаларини енгиллаштириш бўйича умумий масалалар ва биргаликдаги ечимларни муҳокама қилиш учун йиғилишди.\nУнда, шунингдек, ваколатли органлар, департаментлар, ассоциациялар, Европа Иттифоқи ва Халқаро савдо маркази вакиллари иштирок этди.\nБу ҳақида Тожикистон Иқтисодий ривожланиш вазирлиги матбуот хизмати маълумотларига таяниб, Аsia-Plus хабар бермоқда.\nМарказий Осиё ҳамда Европанинг 80 дан зиёд вакиллари минтақавий ҳамкорликни чуқурлаштириш учун савдо-сотиқни соддалаштиришнинг янги тенденциялари ва синергияларини муҳокама қилди. Тадбир Ready4Trade лойиҳаси доирасида икки томонлама минтақавий мувофиқлаштирув ва уни амалга ошириш устуворлигини талаб қилувчи процессуал соддалаштириш ислоҳотлари бўйича консенсусга эришиш учун платформа вазифасини бажарди.\nReady4Тrade Марказий Осиё лойиҳаси Марказий Осиёнинг беш мамлакатида минтақалараро ва халқаро савдо-сотиқни ривожлантиришни қўллаб-қувватлашга қаратилган. Тўрт йиллик ташаббус Европа Иттифоқи томонидан молиялаштириладиган йирик дастурнинг савдо компоненти бўлиб, инвестициялар, рақобатбардошлик, савдо-сотиқни қўллаб-қувватлаш, шу орқали минтақада барқарор ва инклюзив иқтисодий ривожланишни таъминлашга қаратилган.\nЙиғилишда Тожикистон Иқтисодий ривожланиш ва савдо вазири ўринбосари Абдураҳмон Абдураҳмонзода республикада савдо-сотиқ тартиб-қоидаларини соддалаштириш бўйича қатор ишлар амалга оширилганини маълум қилди.\nХусусан, савдо-сотиқ тартиб-қоидаларини енгиллаштириш бўйича Мувофиқлаштирувчи комиссия ишлаб чиқилган, Тожикистон савдо портали ҳамда “Экспорт, импорт ва транзит операцияларини расмийлаштиришнинг ягона ойнаси” тизими ишга туширилган, ҳужжатнинг мақсадлари ва ҳудудий савдо интеграциясини ривожлантиришга хизмат қилувчи савдо соҳасидаги стратегик лойиҳалар тасдиқланган.\nШу билан бирга, Абдураҳмонзода 2021 йилда Тожикистон ва Қозоғистон (1,18 миллиард доллар), Ўзбекистон (447,8 миллион доллар) ҳамда Европа Иттифоқи (436,5 миллион доллар) ўртасидаги товар айирбошлаш ҳажмининг ўсиши ҳақидаги маълумотларни келтирди.\nБожхона хизмати маълумотларига кўра, 2022 йилнинг биринчи чорагида Тожикистоннинг қўшни давлатлар билан товар айирбошлаш ҳажми қуйидагича: Қозоғистон – 353,9 миллион доллар, Ўзбекистон – 163,4 миллион доллар, Туркманистон – 13,8 миллион доллар, Қирғизистон – 3,3 миллион доллар. Собиқ иттифоқ мамлакатлари билан 926 миллион доллар, МДҲдан ташқари давлатлар билан 960 миллион доллардан ортиқ.\nЙиғилишда, шунингдек, Тожикистондан Қозоғистон, Европа Иттифоқи ва бошқа мамлакатлар бозорларига ҳўл ва қуритилган мева-сабзавотлар экспортини кўпайтириш масалалари муҳокама қилинди.\nТадбир доирасида Қозоғистон, Қирғизистон, Тожикистон ҳамда Ўзбекистон иқтисодий ривожланиш ва савдо вазирлари ўринбосарларининг учрашуви бўлиб ўтди. Унда томонлар ўртасида савдо-иқтисодий ҳамкорликни ривожлантириш, Марказий Осиё мамлакатлари экспорт салоҳиятини мустаҳкамлаш ҳамда Европа Иттифоқи бозорларига чиқиш йўллари бўйича долзарб масалалар муҳокама қилинди.


13:14 27.01.2021 (Янгиланган 13:16 27.01.2021)\nАввалроқ “Яндекс” компанияси Москва мэриясига уларнинг фуқаролиги ва тиббиёт суғуртаси мавжудлигидан қатъи назар таксичилар ва курьерларга бепул эмланиш имкониятини беришни сўраб мурожаат қилган эди.\nТОШКЕНТ, 27 янв — Sputnik. Москва ҳукумати чет эллик ҳайдовчилар ва курьерларни коронавирусга қарши эмлаш тўғрисидаги таклифни қўллаб-қувватлади. Бу ҳақда пойтахт Транспорт департаменти матбуот хизмати хабар қилди.\nАввалроқ “Яндекс” компанияси Москва мэриясига уларнинг фуқаролиги ва тиббиёт суғуртаси мавжудлигидан қатъи назар таксичилар ва курьерларга бепул эмланиш имкониятини беришни сўраб мурожаат қилган эди. Ҳозир эмланиш учун суғурта талаб этилади.\n“Яндекс” таклифини қўллаб-қувватлаймиз”, - дейилади хабарда.\nТранспорт департаменти раҳбари Максим Ликсутов Москва ҳукумати барча такси компаниялари ҳайдовчилари учун эмлашни ташкил этишга тайёрлигини билдирди.\n“Ҳамма компаниялар ҳамда турли етказиб бериш хизмати курьерларини таклиф этамиз”, - деган у.\nХабарда эмланиш мумкин бўлган манзиллар сал кейинроқ эълон қилиниши қўшимча қилинган.\nэмлаш, ҳайдовчилар, Москва


Токио университетининг тадқиқотчилар гуруҳи дунёдаги энг кичик кўп ҳужайрали организм – чучук сувда яшовчи микроскопик сув ўтини топдилар, деб хабар қилади ИТАР-ТАСС агентлиги Япония оммавий ахборот воситалари хабарига таянган ҳолда.\nБу топилма тўртта ҳужайрадан иборат бўлиб, унинг диаметри бор-йўғи 10 микрометр (0,01 мм)ни ташкил этади. Дастлаб мутахассислар бир ҳужайрали сув ўтлари тўдасини кузатаяпмиз, деб тахмин қилишган эди, аммо кейинчалик кўп ҳужайрали организмга дуч келинганини аниқладилар, чунки ўрганилаётган ҳужайралар уларга доимо тўртликдан иборат гуруҳларда намоён бўлган. Микроскоп орқали қаралганда, мазкур сув ўти ташқи томондан тўрт япроқли бедани эслатади, шу сабабли тадқиқотчилар уни «сиавасэмо» – япон тилидан таржима қилинганда «бахт ўсимлиги», деб номлашга қарор қилдилар.\nШу вақтга қадар фанга маълум бўлган кўп ҳужайрали организмларнинг энг кичиклари таркибан ўнта ҳужайрадан кам бўлмаган эди. Мутахассислар «бахт ўсимлиги»ни ўрганиш сайёрамизда ҳаётнинг юзага келиши ва ривожланиши билан боғлиқ бўлган баъзи масалаларни аниқлаштириш имконини беришига умид қилмоқдалар.


Усмон Ҳақназаров ким? « Ўзбекистон Халқ Ҳаракати\nУсмон Ҳақназаров ким?\n05 October 2017 - 12:01\nУ қўлида қалам билан қабоҳат асосига барпо этилган Каримов режимига қарши мунтазам курашиб келди. Орқага бир қадам чекинмади, миллат манфаати ва мамлакат тараққиёти йўлида собит турди. Жаҳолатга маърифатни, зулмга адолатни юзма-юз қўйди. Диктатор Каримов ва унинг оиласи, шу оила атрофидаги жиноят тизимларининг гизли ва ошкора қилмишларини фош қилишдан чарчамади. Мунофиқлик ва риёга қурилган тузумнинг башарасига чапланган ниқобни йиртиб, илму жоду қилинган жамиятни ҳушига келтириш учун кўп куйиб-пишди. Халқининг жони омон қолиши учун, ўзининг бошини ўн тўрт йил жаллод кундасига қўйиб яшади. Диктаторнинг кирдикорларини ишончли далил ва исботлар билан фош қилди. У ёзган мақолалардаги воқеа-ҳодисаларнинг аксари сиёҳи қуримай, баъзилари вақт ўтиши билан мантиқий тасдиғини топди.\nУ бутун дунёда тирик афсонага айланди. Кимдир уни, МХХ ичидаги зулмга қарши тузилган яширин бир гуруҳ деса, кимдир уни, диктатор атрофидаги кимсаларга яқин манба деб гумон қилди. Омадсизлар, “…ҳаммасини Солиҳ ўзи ёзяпди”, дея аюҳаннос солдилар. “Йўқ, у эмас” дейилса, “Сен биласанми, мен” дея, овозларини баландлатдилар.\nУ афсона ҳам, МХХ ичида ташкил топган бир гуруҳ ҳам эмасди. У Каримов зулм машинасининг ғилдираклари остида эзилган, қамоқхоналарга отилган, туҳматлар билан ўлдирилганларнинг ота-оналарининг, ўғил-қизлари, жуфти ҳалолларининг дамини ичига ютиб ҳайқирган овози, мазлумларнинг хорликларга қарши жаранглаган акс-садоси эди. У ўзбекнинг Қодирий, Фитрат, Беҳбудий, Дукчи Эшон, Мадаминбек сингари қаҳрамон ўғли Усмон Ҳақназар – Бобомурод Абдулла эди.\nБобомурод билан биз охирги марта бундан икки йиллар олдин, Тошкентга борганимда учрашгандик. У билан деярли уч ой бирга бўлдим. Ўша кунларда ҳам унинг бошида хавф-хатар булутлари кезиб юрарди. МХХдаги Рустам Иноятовга яқин кўрилган махсус бир гуруҳ, уни ўн икки йилдан буён излаш билан овора эди. Улар Бобомуродни топиш учун бир неча хориж мамлакатларининг хавфсизлик хизматлари билан ҳам ҳамкорлик қилаётган эдилар. Ҳар ҳолда, МХХда ишлайдиган бир ишончли манба бу ҳақда менга сўйлаган эди. У, менинг Муҳаммад Солиҳ билан яқин алоқаларимни билса ҳам, Усмон Ҳақназаров билан яқин таниш эканлигимни, ҳар кун кўришиб туришимни хаёлига ҳам келтирмасди.\nОрқасидан овлаётганларни пистирмада туриб, очиқ-аён кўриб турган Бобомуроддан ҳам бу каби гап-сўзларни бир неча маротаба эшитган эдим.\nМанба, бир куни Тошкентдан зудлик билан чиқиб кетишимни, бўлмаса, яқин кунларда бошимга кулфат тушуши мумкинлигини етказди. Мен ўзимдан ҳам кўра Бобомуроднинг тақдиридан кўпроқ таҳликада эдим. Шунинг учун уни қандай бўлмасин, ўзим билан олиб чиқиб кетишга кўндириш учун қўлимдан келганини қилдим. Унинг Ўзбекистонни тарк этгиси йўқ эди. Унинг “Мен ўлимдан қўрқмайман, тирик жон борки, бир кун ўлади. Қўрқувим, қўлга тушсам, бу одамхўрлар менга кўз кўриб, қулоқ эшитмаган қийноқларни қўллайдилар. Мен қийноқлардан қўрқаман”, деган сўзлари ҳозир ҳам қулоқларим остида жаранглаяпди.\nМен етиб келганимдан кейин, Муҳаммад Солиҳга Бобомуроднинг ҳаёти хавф остида эканлигини тушунтирдим. Шундан сўнгра, бироз муддат кечиб, уни келишга кўндиришди ҳам. Учоққа чипта ҳам юборишди. Аммо, у барибир келмади…\nМен йигирма кунлар бурун у билан охирги марта тилпонда сўзлашдим. У, орқасидан кузатаётганларини, таҳлика таборо кучайиб бораётганини айтди. Мен яна, дарҳол унга Ўзбекистондан чиқиб кетиши зарурлигини уқтиришга ҳаракат қилдим. У президентга қаттиқ ишониб қолганди. “Ушлашса ҳам, узоққа чўзилмайди. Мирзиёев жамиятни тубдан ўзгартиряпди. Сиз, буни таасаввур ҳам қилолмайсиз” деди. “Ўзбекистонда жамиятни ўзгартишга битта одамнинг кучи етмайди. Ҳар нарсани ҳаракатга келтирувчи қатлам бўлмиш зиёлилар, донг қотиб ухлаб ётипди” десам, “Зотан, шаҳидликдан ҳам шарафли бир унвон бормикан” дея, кулиб қўйди…


Boeing Эвереттдаги ўзининг асосий заводини ёпяпти — Sof.uz\nЖАҲОН 5,904,673 2,579,629 362,010\nBoeing Эвереттдаги ўзининг асосий заводини ёпяпти\n24.03 12:29 143 Жаҳон\nBoeing АҚШнинг Вашингтон штати, Сиэтл шаҳрида жойлашган ўзининг асосий заводини ёпяпти.\nСамолёт ишлаб чиқарувчи дунёдаги етакчи компаниялардан бўлган Boeing буни коронавирус тарқалишига қарши чора эканлигини изоҳлаб, чоршанба кунидан бошлаб завод 14 кунга карантинга ёпилишини эълон қилган.\nБу муддат давомида завод бинолари ва жиҳозлари дезинфекциядан ўтказилади.\nСиэтл шаҳридан 40 км шимолдаги Эверетт туманида жойлашган Boeing’нинг ушбу заводи 1967 йили қурилган. Унинг майдони 399 482 м2 (39, 948 гектар ёки 0,399 км2). Ҳажми эса 13 385 378 м3 бўлиб, бу жиҳатдан дунёдаги энг катта ҳажмли иншоот саналади. Ушбу заводда 30 000 нафар ишчи меҳнат қилади.\nЗаводда Boeing’нинг фахри бўлган Boeing 747, Boeing 767, Boeing 777 ва энг сўнгги Boeing 787 моделлари ишлаб чиқарилади.\nВашингтон штати АҚШда коронавирус пандемиясидан энгн кўп жабр кўраётган ҳудудлардан бири саналади. Мамлакат бўйича ушбу касалликдан берилган биринчи қурбон ҳам шу штатда қайд этилган.\nАйни пайтгача АҚШда COVID-19 касаллигига чалинганлар сони 46 145 нафарга етиб, бу кўрсаткич бўйича Хитой ва Италиядан кейин дунёдаги учинчи давлатга айланган. Касалланганларнинг 582 нафари вафот этган, 295 киши эса ундан тузалган.\nзавод boeing самолёт Вашингтон АҚШ коронавирус карантин Сиэтл\n26.05 13:41 4740\n26.05 18:58 3049\n27.05 15:48 1818\n27.05 12:31 1622\nКеча, 17:36 1395\nКеча, 19:28 135 Тиббиёт\nКеча, 16:18 368 Ўзбекистон\nКеча, 15:45 357 Ўзбекистон\nКеча, 12:24 722 Жаҳон


Ўзбекистон ҳудудида Буюк Хитой деворига ўхшаш “Буюк Бақтрия девори” топилди – mulkdor.com\nЎзбекистон ҳудудида Буюк Хитой деворига ўхшаш “Буюк Бақтрия девори” топилди\nDecember 25 2018, 01:12 Илм-фанМаданиятТарихЎзбекистонХабарлар\nРоссия Фанлар академияси Археология институти ходимлари Ўзбекистон Фанлар академияси Санъатшунослик институти ҳамкабслари билан биргаликда эрамиздан аввалги III асрга мансуб қадимги Бақтриянинг шимолий чегараларида кўчманчилар ҳужумидан ҳимояланиш учун чегараларни тўсиб турувчи ягона мудофаа иншоотлари тизими бўлганлигини аниқлашди. Бу ҳақда Sputnik нашри Археология институти матбуот хизматига асосланиб хабар қилди.\nРоссия ва ўзбекистонлик мутахассислар Узундара қалъасини ўрганиш жараёнида у улкан мудофаа тизимининг бир қисми бўлганлигини исботлашди. 2018 йилги қазишма ишлари натижасида олимлар қалъанинг ички қўрғонини тўлиқ очишди ва унинг батафсил архитектура режасини тузишди. Қалъанинг қурилиши, ҳаёти ҳақида гувоҳлик қилувчи бой археологик материаллар топишган. Шунингдек, ҳужум оқибатида қалъанинг қулаганлигидан дарак берувчи материаллар олишган.\n“Биз ноёб намуна олдик, бунинг устига бу биринчи ва ҳозирда Селевкидлар илк даврининг шарқий Эллин қалъасининг ягона намунасидир. Янги маълумотлар Узундара қалъаси ягона мудофаа иншоотлари тизимига кирганини тасдиқлашга имкон беради”, – деди экспедиция раҳбари Нигора Двуреченская.\nОлимларнинг 2018 йилда тўплаган маълумотлари тоғлар табиий чегара вазифасини ўтагани, улар орасидаги йўллар эса бир-бири билан ягона тизимга боғланган қалъалар орқали назорат қилинганлигини исботлайди. Экспедиция иштирокчилари бу тизимни шартли равишда “Буюк Бақтрия девори” деб аташмоқда.\nДунёDecember 4 2017, 10:12


Мбаппе жароҳат олди (фото)\n5 август, 2017, 09:05\nАввал хабар берганимиздек кеча Франция чемпионати старт олди. Мавсумнинг илк учрашувини амалдаги чемпион ҳисобланган "Монако" клуби ўз майдонида "Тулуза"га қарши ўтказди. Голларга бой кечган баҳс 3:2 ҳисобида майдон эгаларининг иродали ғалабаси билан якунланди.\nБироқ, уруш қурбонсиз бўлмайди деганларидек кеча "Монако" ҳужумчиси Килиан Мбаппе учрашувнинг 75-дақиқасида кутилмаганда жароҳат олиб майдондонни тарк этди. Унинг ўрнига эса учрашувни Аллан Сент-Максимен якунлаб қўйди.\nАйни дамда 18 ёшли форварднинг соғлиги борасида аниқ маълумотлар йўқ.


Фарғона туманининг Хонқиз қишлоғида яшовчи Шаробжон Арслонов енгил пул топишда машинафурушликни асосий қурол қилиб олмоқчи бўлди. Чунки, атрофда содда, алдаш осон бўлган одамлар кўплаб топилади.\nФарғона туманининг Хонқиз қишлоғида яшовчи Шаробжон Арслонов енгил пул топишда машинафурушликни асосий қурол қилиб олмоқчи бўлди. Чунки, атрофда содда, алдаш осон бўлган одамлар кўплаб топилади. Бунинг учун қулоқни динг қилиб, ким қандай машинасини сотмоқчи эканини олдиндан билиб олса, бас. Ўзи ўша одамни қаерда бўлмасин қидириб топиб олади.\nОдамларни лақиллатиб, алдаб, ишончига кириб, автомашиналарини сотиб бермоқчи бўлиб пулларини ўзлаштиришида Шаробжон Арслоновга Саминжон Умаралиев ёнбош бўлди. Улар гапни бир ерга қўйишиб, ўзаро маслаҳат билан “Дамас” русумли автомашинасини сотмоқчи бўлаётган Олтиариқ туманидаги “Жарқўрғон” МФЙ, “Гўзаллик” кўчаси, 19-уйда яшовчи фуқаро Икромжон Қўлдошевни 2017 йил 3 сентябрь куни қидириб боришди. Икромжонни топишиб, у билан савдолашиб, автомашинасини 6600 АҚШ долларига баҳолашиб, олдиндан 1000 АҚШ долларини унга беришиб, қолган пулларни 45 кун ичида тўлиқ келтириб беришларини айтиб, ваъда қилишиб, “Дамас”ни ўзлари билан олиб кетишди. Икромжоннинг назарида “вариант”га бериб юборган “Дамас”ининг қолган 5600 АҚШ доллари 45 кунда келадигандек эди. Аммо у адашган, алданган эди.\nАсли нияти фирибгарлик бўлган Ш.Арслонов “Дамас” автомашинасини 5000 АҚШ долларига сотиб юборди-да, қолган пулларни эгасига беришни эслаб ҳам қўймади.\n2017 йил март ойи бошида эса Ш.Арслонов жиноий шериги С.Умаралиев билан яна ишга киришиб, Фарғона туманидаги “Қўрғонтепа” МФЙ, “Кураш” кўчаси, 272-уйда яшовчи Юсуфжон Рўзматовнинг “Спарк” русумли, 40 Р 074 JA давлат белгили автомашинасини 5200 АҚШ долларига баҳолашиб, фақат пулларини 2 ойдан кейин бермоқчи бўлиб алдаб, автомашинани 4800 АҚШ долларига бошқа бир кишига сотиб юборишди.\nАвтомашиналарни келишилганидан арзон сотиб, пулларини чўнтагига урган бу фирибгарлир устидан табиийки алданган машиналар эгалари Ички ишлар бўлимига ариза билан мурожаат этдилар. Машинафурушликда ҳам фирибгарликка қўл урганлар устидан жиноят иши қўзғатилиб, жазоланишлари таъминланди.\nФарғона тумани ИИБ хузуридаги ТБ терговчиси, катта лейтенант.\nNext Ичкилик касофати


Rishton.uz - Риштон тумани ҳокими С. Солиевнинг янги йил байрам табриги\nРиштон тумани ҳокими С. Солиевнинг янги йил байрам табриги\n2020-12-31 06:20:57 45\nБарчангизни юртимизга кириб келаётган янги 2021 йил билан самимий табриклайман. Ана шу йилда инсон учун энг зарур бўлган соғлиқ-саломатлик, фаровонлик, кўнгиллардаги эзгу ниятлар тарк этмаслигини тилайман.\nЎтаётган 2020 йил барчамиз учун синовлди бўлди. Шундай бўлса-да, туманимиз ижтимоий-иқтисодий ҳаётида, халқимиз фаровонлигини ошириш йўлида баракали келди, десам адашмайман. Йил давомида кўпгина уй жойлар ва ташкилотларнинг маъмурий бинолари қурилиб фойдаланишга топширилганига барчамиз гувоҳ бўлиб турибмиз. Туманимиздаги йўллар қайта қурилиб, равонлашди. Йўллар асфальтланди, кечки ёритиш ускуналари ўрнатилди, тротуарлар қурилди. Умуман, олганда йилдан-йилга халқимиз фаровонлигини оширишга ҳаракат қилинмоқда ва бу масала янги йилда ҳам биринчи галдаги вазифамиз бўлиб қолади.\nЎтаётган йилда туманимиз қишлоқ хўжалиги ходимлари ҳам самарали меҳнат қилишди. Деҳқон меҳнатини енгиллаштирувчи замонавий техникалар, маблағни тежовчи янги технологиялар асосида яратилган суғориш тизимларининг соҳага жорий этилаётгани ҳосилдорликни ва маҳсулот сифатини оширишга хизмат қилмоқда.\nТуманимизда саноатни ривожлантиришга ҳам алоҳида эътибор берилмоқда. Кичик саноат зоналари ташкил этилиб, бу ерда импорт ўрнини босувчи ва экспортбоп маҳсулотлар тайёрланиши йўлга қўйилди. Шу билан бирга чет эллик инвесторлар билан ҳамкорликдаги бир нечта лойиҳа ишлаб турибди. Бундай лойиҳалар сонини ошириш устида ишлар олиб борилмоқда ва улар ишга тушгач, янги иш ўринларини яратишни давом эттирамиз.\nШунингдек, фуқароларимизни тадбиркорликка жалб қилиш, оилавий бизнесни янада ривожлантириш учун секторлар раҳбарлари билан амалга ошираётган ишларимизни тизимли равишда олиб борамиз. Умуман, янги йилда ҳам инсон манфаатлари биринчи ўринда турадиган долзарб вазифа бўлади.\nҲурматли туманимиз аҳли\nСизларни яна бир бор кириб келаётган янги йил билан муборакбод этаман. Янги йилда тилаган яхши ниятларимиз ижобат бўлсин. Барчамиз йилни хушкайфият билан ўтказайлик, меҳнатларимиз самарасидан хушнуд бўлиб юриш насиб этсин.\nРиштон тумани ҳокими.


Солиқ кодексига товламачиликка қарши нормалар киритиляпти — Молия вазири ўринбосари\nҚўшилган қиймат солиғи қайси ҳолатларда ҳисобга олинмаслиги маълум бўлди.\nОлий Мажлис Қонунчилик палатасида янги таҳрирдаги Ўзбекистон Республикаси Солиқ кодекси лойиҳасига киритилаётган ўзгаришлар, уларнинг мазмун моҳиятига бағишланган матбуот анжумани ўтказилди.\nМолия вазири ўринбосари Дилшод Султонов Солиқ кодекси лойиҳасида назарда тутилган солиқ тўловчиларнинг товламачилик хатти-ҳаракатларининг, шу жумладан товар-моддий бойликларини бепул беришни, раҳбарлар ва уларнинг оила аъзолари ва бошқаларнинг эҳтиёжлари учун товар-моддий бойликларини сотиб олиш ҳолатларининг олдини олишга қаратилган чоралар ва уларнинг қандай амалга оширилишига ойдинлик киритди.\n«Қўшилган қиймат солиғи бир томонлама тартибга солувчи солиқ бўлган бўлса, нарх-навога қараб туради. ҚҚС кирганидан кейин жуда катта фойда қилиб бўлмайди. Фойдангиз қанча кўп бўлса, шунча кўп солиқ тўлашингизга тўғри келади.\nИккинчи томондан, ҳар бир корхона шу нарсадан фойдаланишга ҳаракат қилади, кўпроқ фойдаланишга ҳаракат қилади.\nУнинг [ҚҚСнинг] товламачилик функцияси кўпайиб кетмасин деган савол чиқяпти. Шунинг учун ҳозир Европа мамлакатлари, бошқаларнинг тажрибаларини ўрганганимизда товламачиликка қарши нормалар бор. Ўша нормалардан биттаси – агар корхона ўзи, директори, оила аъзолари учун бирор нима сотиб олаётган бўлса, унинг қўшилган қиймат солиғини ҳисобга олмаслик нормалари киритиляпти. Шу жумладан, автотранспорт, вертолёт ва ҳоказоларни олганда биз айтяпмизки, бу нарсанинг ҚҚСини ҳисобга олиш мумкин эмас. Сотиб олишига қаршилигимиз йўқ, лекин бир нарсага эътибор қаратинг. ҚҚС бўйича ҳисобга олишга рухсат бермаймиз», дея Дилшод Султоновнинг сўзларини келтирмоқда Kun.uz мухбири.\nСирдарёда Боксёр ва Местный тахаллусли жиноий тўда аъзолари қўлга олинди


Ўғри. Абдулла Қаҳҳор\nHome icon Бош саҳифа»Кутубхона»Наср»Ўғри. Абдулла Қаҳҳор\nКампир тонг қоронғисида хамир қилгани туриб ҳўкизидан хабар олди. О!.. Ҳўкиз йўқ, оғил кўча томондан тешилган... Деҳқоннинг уйи куйса куйсин, ҳўкизи йўқолмасин. Бир қоп сомон, ўн-ўн бешта хода, бир арава қамиш—уй, ҳўкиз топиш учун неча замонлар қозонни сувга ташлаб қўйиш керак бўлади.\nОдамлар дод овозига ўрганиб қолган: бировни эри уради, бировнинг уйи хатга тушади... Аммо кампирнинг додига одам тез тўпланди. Қобил бобо яланг бош, яланг оёқ, яктакчан оғил эшиги ёнида туриб дағ-дағ титрайди, тиззалари букилиб-букилиб кетади; кўзлари жавдирайди, ҳаммага қарайди, аммо ҳеч кимни кўрмайди. Хотинлар ўғрини қарғайди, ит ҳуради, товуқлар қақағлайди. Кимдир шундай кичкина тешикдан ҳўкиз сиғишига ақл ишонмаслиги тўғрисида кишиларга гап маъқуллайди.\nҚобил бобонинг қўшниси - бурунсиз элликбоши кирди. У оғилга кириб тешикни, ҳўкиз боғланган устунни диққат билан кўздан кечирди; негадир устунни қимирлатиб ҳам кўрди, сўнгра Қобил бобони чақирди ва паст товуш билан деди:\n– Худо хайр берсин... Ола ҳўкиз эди...\nЭлликбоши ўғри тешган ерни яна бир кўрди. Қобил бобо қўл қовуштириб унинг кетидан юрар ва йиғлар эди.\nЕлликбоши ҳўкизни жуда нақд қилиб қўйди – гўё у кўчага чиқса бас – ҳўкиз топилади. Бу "худо яллақагур" шунчалик қилгандан кейин бир нима бериш лозим-да. Текинга мушук офтобга чиқмайди. Бу одам элликбоши бўлиш учун озмунча пул сочганми? Мингбошининг бир ўзига етти юз боғ беда, бир той бергани маълум. Пошшоликдан ойлик емаса! Қобил бобо ҳамёнини қоқиштириб, борини элликбошига берди, яна қанча дуо қидди. Элликбоши бетўхтов аминга хабар қил-моқчи бўлиб чиқиб кетди.\n— Йўқ... сигир эмас, ҳўкиз, ола ҳўкиз эди.\n— Ҳўкизми?.. Ҳўкиз экан-да! Ҳимм... Ола ҳўкиз? Тавба!..\n— Бори-йўғим шу битта ҳўкиз эди...\n— Ола ҳўкиз...\n— Қўш маҳали...\n— Бисотимда ҳеч нарса йўқ...\n— Қидиртирсакмикин-а?—деди амин чинчалоғини этигининг остига артиб, - суюнчиси нима бўлади? Суюнчидан чашна олиб келинмадими?\nАминнинг бу гапи Қобил бобога "Ма, ҳўкизинг" деган-дай бўлиб кетди.\n— Мен бетўхтов приставга хабар бераман. Ўзи чақиртиради. Бир ҳафта ўтди. Бу бир ҳафта ичида кампир "дуонинг зўри билан қулф очадиган" азайимхонга обдастагардон қилдиргани қатнаб ярим қоп жийда, уч елпиш товоқ жўхори, икки калава ип элтди, аммо иш чиқмади. Саккизинчи куни Қобил бобо яна аминнинг олдига борди. Аминнинг тепа сочи тикка бўдди:\nУчта товуқ, гарчи бири курк бўлса ҳам, Қобил бобонинг ўзидан чиқди. Юзта тухумни қўни-қўшни, ёр-биродарлар ўзаро йиғиб берди. Аммо бу тортиқ билан тилмочдан нари ўтиб бўлмади. Тилмоч тортиқни олди ва бетўхтов приставга яхшилаб тушунтиришни ваъда қилди. Чолнинг бутун бўғинлари бўшашиб кетди, кейин тутоқишди, аммо гўрда бир нарса дея оладими! "Ўйнашмагил арбоб билан - сени урар ҳар боб билан". "Яхшилаб тушунтирилган" пристав битта кулангир, битта фаранги товуқ, уч сўм пулни олганидан кейин, Қобил бобонинг бахтига, "бетўхтов ҳокимга хабар бераман" демасдан, "аминга бор", деб қўя қолди. Амин "елликбошига борилсин", деди.\n— Гумонингизни айтинг бўлмаса! — деди элликбоши тажанг бўлиб, - ким олганини мен билмасам, авлиё бўлмасам! Олган одам аллақачон сўйиб саранжомлади-да! Узоқ демасангиз, эринмасангиз кўнчиликка бориб териларни бир қараб чиқинг. Аммо териси кўнчиликка тушган бўлса, аллақачон чарм бўлди; худо билади, кавуш бўлиб бозорга чиқдими...\n— Энди бизга жуда қийин бўлди-да. Пешонам шўр бўлмаса... — деди чол ерга қараб.\n— Эй, ёш боламисиз! Нега йиғлайсиз? Кап-катта одам... Битта ҳўкиз бўлса бир гап бўлар, худо ажалга тўзим берсин! Мен қайнагамга айтайин, сизга битта хўкиз берсин. Битта ҳўкиз одамнинг хуними?\nЕртасига элликбоши Қобил бобони бошлаб қайнатаси— Эгамберди пахтафурушнинг олдига олиб борди. Пахтафуруш чолнинг ҳолига кўп ачинди ва ерини ҳайдаб олгани битта эмас, иккита ҳўкиз берди, лекин "кичкинагина" шарти бор. Бу шарт кузда маълум бўлади...


Хоразмда таркибида гиёҳванд модда мавжуд ўсимлик ўстирган шахс 7 йилга озодликдан маҳрум этилди\nЖума, 23 Декабрь 2016 18:45\tшрифт ҳажми\nҚирқ саккиз ёшга кириб, ҳаётнинг анча-мунча аччиқ-чучугини тотган бу кимса ўзининг ғараз нияти қурбонига айланди. Гарчи юқоридаги нақл мажозий маънода айтилган бўлса-да, “қаҳрамонимиз”нинг қилмишида ўзининг реал ифодасини топди. Одамлар томорқасида рўзғори учун зарур сабзавот, полиз маҳсулотлари етиштиришса. Ушбу шахс эса ерида таркибида гиёҳвандлик моддаси бўлган каннабис ўсимлигини ўстирди.\nХоразм вилояти божхона бошқармаси Контрабандага қарши курашиш бўлими тезкор вакиллари ва Хива тумани ИИБ ходимлари билан ҳамкорликда Хива тумани худудида ноқонуний равишда тақиқланган экинларни етиштириш билан шуғулланаётган шахсларни аниқлаш юзасидан ўтказилган тадбир натижасида Хива тумани “Гандимён” қишлоқ фуқаролар йиғинида яшовчи фуқаро Фарходов Сардорнинг яшаш уйи томорқа ерида таркибида гиёҳванд модда бўлган 7 туп каннабис ўсимлигини қонунга хилоф равишда экиб парваришлаб келаётганлиги аниқланди.\nШунингдек шу вақтнинг ўзида фуқаро Фарходов Сардорнинг яшаш уйининг боғи кўздан кечирилганда, боғида турган тахталар устида вазни 216,08 грамм бўлган кўп миқдордаги “Марихуана” гиёҳвандлик воситасини қонунга хилоф равишда сақлаб қўйганлиги аниқланди.\nЖиноят ишлари бўйича Хива тумани судининг ҳукмига кўра Ўзбекистон Республикаси Жиноят кодексининг тегишли моддаларига биноан фуқаро Фарходов Сардор етти йилга озодликдан маҳрум этилди. Қилмиш—қидирмиш, деганлари рост. С.Фарҳодовга ўзи эккан ёвузлиқ уруғлари энди аччиқ мевасини бермоқда.\nЎқилган 319 маротаба\tТвитнуть\n« Яна ўша мавзу: пиротехника!\t“Coca-cola” ва “Fanta” нинг сохтаси фош қилинди »


«Ўзмиллийбанк» юртимизда тез ўсаётган соҳа ривожига ҳисса қўшмоқда (видео) | Dunyo News | Дунё янгиликлари. Ўзбекистон ва дунёдаги барча янгиликлар. Сўнги хабарлар. Сўнги янгиликлар\n«Ўзмиллийбанк» юртимизда тез ўсаётган соҳа ривожига ҳисса қўшмоқда (видео)\n«Ўзмиллийбанк» юртимизда тез ўсаётган со...\n18:33 / 24 May\nХизмат кўрсатиш соҳасининг ЯИМдаги улуши АҚШ, Буюк Британия, Франция ва Япония каби ривожланган давлатларда 70 фоиздан ошишини билармидингиз? Охирги вақтларда Ўзбекистонда ҳам ушбу соҳа тобора ривожланиб бораётганиничи?\nҲар бир инсон яхши яшашни истайди. Яхши яшаш учун эса, хизмат кўрсатиш соҳаси яхши ишлаши керак. Тан олиш лозим, сўнгги йилларда айнан шу соҳа энг ривожланаётганлардан бири бўлиб турибди.\nПрезидент Шавкат Мирзиёев бежизга хизмат кўрсатишга катта эътибор қаратмаяпти. «Ўзмиллийбанк» АЖ томонидан ушбу соҳанинг ривожини ўрганиш мақсадида ўтган ҳафта Жиззах вилоятига пресс-тур ташкил этилди.\nШунингдек, пресс-тур доирасида иштирокчилар Банкнинг Жиззах вилояти филиали фаолияти билан ҳам танишдилар.\n«Ўзмиллийбанк» АЖ Жиззах вилояти филиали 1994 йил 30 октябрда ташкил топган бўлиб, шу кунга қадар Жиззах вилоятининг турли ҳудудларида фаолият юритиб келмоқда. Жумладан, Жиззах шаҳрида, Жиззах Эркин иқтисодий зонасида ва Мирзачўл туманида банкнинг 3 та филиали хизмат кўрсатиб келаётган бўлса, Пахтакор туманида 1 та Банк хизматлари офиси (БХО) эса аҳолига сифатли банк хизматларини тақдим этмоқда.\nМазкур филиаллар ва БХОлар томонидан ажратилган кредитлар ҳисобидан Жиззах вилоятида катта майдонларда интенсив боғлар, йирик сиғимли замонавий музлатгичлар, савдо ва маиший хизмат кўрсатиш марказлари, умумий овқатланиш масканлари ташкил топди. 2021 йилда тармоқлар бўйича таҳлил қилинганда саноат соҳасида 152,0 млрд. сўмлик 24 та лойиҳа, қишлоқ хўжалигида 59,8 млрд. сўмлик 49 та лойиҳа, хизмат кўрсатишда 92,1 млрд. сўмлик 132 та лойиҳа амалга оширилган. Ушбу тадбиркорлик субъектларига кредит маблағлари ажратилиши натижасида 2 618 та янги иш ўринлари яратилган.\nФилиалда жами 159,2 мингта мижозларга хизмат кўрсатилади. Шундан 152,5 мингтаси жисмоний шахслар ва 6,7 мингтаси юридик шахслар ҳисобланади. Жисмоний шахсларнинг жами депозит қўйилмалари 82,3 млрд. сўмни ташкил этади. Тўлов пластик карточкаларидан фойдаланишда қулайликлар яратиш мақсадида жойларда 13 та банкомат, 3 та инфокиоска, 1110 та савдо терминаллари дислокация қилинган.\nБундан ташқари, аҳолига валюта амалиётларида қулайликлар яратиш мақсадида вилоят ҳудудида филиалга тегишли 4 та валюта айирбошлаш шахобчаси ва 24/7 режимда хизмат кўрсатувчи 1 та автоматлаштирилган валюта айирбошлаш шахобчаси (банкомат) шахар ва туман фуқароларига ҳамда ташриф буюрган меҳмонларга хизмат кўрсатмоқда.\nБанкнинг филиалида замонавий инновацион банк хизматлари кўрсатилишига алоҳида аҳамият қаратилган. Банк мижозларининг 53 фоизи масофадан бошқариладиган банк хизматларидан фойдаланмоқдалар. Бунда ҳисобрақамларда банк айланмаларини амалга ошириш, онлайн кредит расмийлаштириш ёки кредит қарздорлигини қоплаш, халқаро ва миллий пластик карточкаларда хар қандай банк амалиётлари ҳамда тўловларни амалга ошириш, омонат расмийлаштириш амалиётлари, хорижий валюталарда конверсион амалиётлар, пул ўтказмалари каби банк хизматларидан масофадан фойдаланиш мумкин.\nШунингдек, Жиззах вилояти тўқимачилик, текстил маҳсулотлари, саноат маҳсулотлари ишлаб чиқариш ҳамда боғдорчиликка ихтисослашган бўлиб, хусусан бугунги кунда хизмат кўрсатиш соҳаси вилоятнинг асосий драйверига айланиб улгурди.\nБугунги кунда вилоят иқтисодий кўрсаткичларида хизматлар соҳасининг улуши ҳам жадал суръатларда ошиб бормоқда. Мазкур йўналишда вилоятда 14 мингдан зиёд корхона айнан сервис соҳасида фаолият олиб боряпти.\n2021 йилда вилоятда хизмат кўрсатиш ҳажми 2,3 трлн. сўмни ташкил этиб, ўсиш суръати 118,0 фоизга етган. Бугун вилоятда 14 мингдан зиёд корхона айнан сервис соҳасида фаолият олиб бораётган бўлса, ҳудудда яна 4 мингдан зиёд хизмат кўрсатиш шохобчаларига эҳтиёж мавжуд.\nЖорий 2022 йилнинг 1 чорак якуни вилоятда хизмат кўрсатиш хажми 1 трлн. 747 млрд. сўмни ташкил этиб, ўсиш суръати 116,0 фоизга етган ҳамда 7,8 мингта янги иш ўринлари яратилган. Йил бошидан янги ташкил этилган хизмат кўрсатиш корхоналари сони 696 тани ташкил этади.\nЖорий 2022 йилда вилоятда хизмат кўрсатиш хажмини 9,9 трлн.сўмга етказиш режалаштирилган бўлиб, бунда 25,7 мингдан зиёд янги иш ўрни яратилиши белгиланган.


Душанбе Атоуллоев баёнотини рад этди\nМухолифатчи Додожон Атоуллоев ўзига қилинган суиқасд ортида расмий Душанбе турганига ишонади.\nТожикистон журналист Додожон Атоуллоев иши юзасидан Россия ҳуқуқ-тартибот тузилмалари билан ҳамкорлик қилишга тайёр.\nБу борада 20 январ куни мамлакат Ички ишлар вазири Рамазон Раҳимов оммавий ахборот воситаларига маълум қилди.\nИкки кун аввал Атоуллоев ўзига суиқасд ортида расмий Душанбе турганига ишонишини айтганди.\nТожикистон Ички ишлар вазири Рамазон Раҳимов Додожон Атоуллоевнинг бу баёнотидан хабарсизлигини маълум қилди. Рамазон Раҳимов ўз идораси бу жиноятни ҳар томонлама ўрганиш учун Россия ҳуқуқ-тартибот органлари билан яқиндан ҳамкорлик қилишга ҳозирлигини таъкидлади.\n- Агар Додожон Атоуллоевнинг даъвоси асосида Россия томони бизга мурожаат қилса, биз бу жиноятнинг тез фурсатларда фош этилиши учун ҳамкорлик қилишга тайёрмиз, - деди республика Ички ишлар вазири Раҳимов.\nГенерал Раҳимов Додожон Атоуллоевнинг ўзига қилинган суиқасд ортида расмий Душанбе турганига оид айтганларига муносабат билдириб, “бу унинг шахсий фикри, аммо бу борада бирорта ҳам асосли далил йўқ”, деди.\n“Ватандор” ижтимоий-сиёсий ҳаракати раҳбари, 56 ёшли Додожон Атоуллоев 13 январ куни Москва шаҳрининг Комсомол проспектидаги рестонарларнинг бирида пичоқлаб кетилганди.\n18 январ куни бир қатор хориж мухбирларига интервю берган Атоуллоев бу жиноят ортидан расмий Душанбе турганига ишонишини айтган.\nУ ўзининг бу фикрини “Охирги вақтлар Душанбедан ва махсус хизматлардан жуда кучли ишоралар олгани” билан изоҳлаган.\nМухолифатдаги журналист Атоуллоев “президент Имомали Раҳмон юргизаётган қонли сиёсатни ҳазм қила олмаслигини ва Тожикистон давлат раҳбарини ҳам араб лидерлари қисмати кутаётгани”ни кўп марта такрорлаган.\nДодожон Атоуллоев бир кун келиб тожикистонликларнинг ҳам сабр косаси тўлиши ва мамлакатда “бинафша инқилоби” юз беришига ишонади.\nАтоуллоевга қилинган суиқасдни Тожикистон ва Россиядаги медиа ташкилотлар қоралаб чиққан эди. Жумладан, Тожикистон мустақил оммавий ахборот воситалари миллий уюшмаси, республика Ёзувчилар уюшмаси ва Тожикистон Медиа-алянс ташкилоти қўшма баёнотида Россия ҳуқуқ-тартибот органларини Додожон Атоуллоевга суиқасд ва унининг ортида ким турганини ҳар томонлама текширишга чақирилган.\nАйни пайтда Додожон Атоуллоев Москвадаги касалхоналарнинг бирида муолажа қилинмоқда.\nОзодлик радиосига интервю берган Атоуллоев аҳволи мўътадиллашганини айтган.\n- Худога шукур, иккинчи кундан бошлаб ўзимни яхши ҳис қила бошладим. Гарчи одам касалхонада ўзини олий даражада ҳис қилмаса-да, лекин мен Оллоҳнинг қудрати билан бу касофатлар қўлидан тирик қолганим ва гўё иккинчи марта дунёга келганимдан хурсандман, - деди Додожон Атоуллоев.\nЖурналистга ҳужум бўйича жиноят иши очилганини 13 январ куни хабар қилган Россия ҳуқуқ-тартибот органлари бу жиноятни содир этганликда гумонланаётган Тожикистон фуқароси Бахтиёр Раҳимбердиев ҳибсга олингани ва кейинчалик унинг бу жиноятга алоқаси йўқлиги аниқланиб, у қўйиб юборилагинини хабар қилганди.


Сингапурда кўчаларни патрул қилиш учун роботлардан фойдаланади.\nСингапур шаҳар-давлат бўлиб дунёдаги энг очиқ, муваффақиятли ва сармоявий жозибадор соҳалардан бири ҳисобланади, шу жумладан мамлакатда коррупция йўқлиги, барқарор нархлар сақланиб туриши ва аҳоли жон бошига ЯИМ жуда юқорилиги ва қолаверса кўплаб янги технологиялар билан машҳур. Сингапур кўчаларда осйишталикни сақлашда патруллик қиладиган роботларни синовдан ўтказишга қарор қилинди. Робот Xavier деб номланиб нотўғри қўйилган велосипед ва скутреларни, одамлар тақиқланган жойларда сигарет чекаётганини ва ахлат ташлаётганларни кузатган ҳолда тозаликни сақлашда ёрдам беради.\nXavier-бу тўрт ғилдиракли кичик робот бўлиб, уни тез-орада Сингапур кўчаларида учратиш мумкин. У ерда машина ижтимоий хулқ-атвор нуқтаи назаридан кўчаларда патруллик қилади. Синов дастури бир неча ҳафта давом етади ва бу ечим самарадорлигини кўрсатишга мўлжалланган.\nXavier роботлари Сингапур кўчаларида кирувчи ижтимоий хатти-ҳаракатларни текширади. Робот камераларидан йиғилган маълумотлар видеоларни таҳлил қилиш бўлими ҳодимлари томонидан ишлаб чиқилган суръий интеллект имкониятлари ёрдамида таҳлил қилинади.


Бу навъдаги шартлар бештадир.\nБу шартнинг ҳукми: ҳажнинг вожиб бўлиши уни мавжуд бўлишига тўхтаб турмайди, балки ҳажни адо этиш вожиб бўлиши унга тўхтаб туради. Бу шартлар ва бундан олдинги вожиб бўлиш шартлари топилгандагина у кишига ҳажни ўзи адо этшлиги вожиб бўлади. Агар бу (адо қилиш) шартларидан бирортаси мавжуд бўлмасдан, биринчи навъдаги (вожиб бўлиш) шартларини ҳаммаси тўлиқ топилса ҳам, у кишига ўзи ҳаж ибодатини адо этиши вожиб бўлмайди. Балки айни пайтда бир кишига ўзини номидан бадал ҳаж қилдириши ёки дунёдан ўтганидан кейин буни молини ҳисобидан бадал ҳаж қилишни васият қилади.\nҲажни (адо этиш) шартларининг биринчиси: баданни касал ва иллатлардан саломат бўлмоғи. Айтилди: бу (баданни касал ва иллатлардан саломат бўлиш) шарти аввалги навъдаги (ҳажни вожиб бўлиш) шартларидан. Саҳиҳ гап шуки бу шарт (баданни касал ва иллатлардан саломат бўлмоғи) иккинчи навъдаги (ҳажни адо топиш) шартларидан.\nБу шартни қайси навъдан эканлигида ихтилоф бор.\nАввалги (баданни касал ва иллатлардан саломат бўлмоғи ҳажни вожиб бўлиш шартларидан дейилган) қавлга кўра кўр, (туришга қодир бўлмай) ўтириб қолган, фалаж, соғайишидан умид узулган сурункали касал, икки оёғи кесилган киши, ва заиф ҳолдаги беморга ҳаж вожиб бўлмайди.\nЗаиф ҳолдаги бемор: уловга ўтира олмайдиган, катта ёшли қария кишидир. Ибни Ҳумом айтади: Абу Ҳанифа р.а. дан зикр қилинган қавлда ушбу кишиларга ҳаж ибодатини қилиш лозим бўлмайди. Имоми Муҳаммад ва Абу Юсф р.а.лар айтади Ҳасан Ибн Зиёд Абу Ҳанифа р.а.дан бир ривоят келтириб айтадики: ушбу кишилар озиқ-овқат, улов ва уларни уловга кўтариб – тушириб қўядиган, етаклаб юриб ҳаж амалларини қилдирадиган бир кишини харажатларига эга бўлсалар, уларга ҳаж вожиб (фарз) бўлади. Мусаннифнинг сўзини маъноси ҳам шунга далолат қилади.\nИккинчи (баданни касал ва иллатлардан саломат бўлмоғи ҳажни адо топиш шартларидан дейилган) қавлга кўра мазкур кишиларга ҳаж вожиб (фарз) бўлади.\nЎзи ҳаж қилади ёки бир кишига ўзини номидан бадал ҳажини қилдиради ёки дунёдан ўтганидан кейин буни молини ҳисобидан ҳаж қилишни васият қилади.\nСўнг бир қавлда айтилди: мазкур кишиларнинг ўзлари ҳаж қилишлари вожиб (фарз)дир.\nБир қавлда айтилди: мазкур кишиларнинг молларидан (айни пайтда бир кишига ҳаж харажатларини бериб, ўзини номидан бадал ҳажини қилдириши ёки дунёдан ўтганидан кейин буни молини ҳисобидан ҳаж қилдиришни васият қилиш йўли билан) ҳаж вожиб бўлади. Бир жамоа уламоларни наздида шу гап ихтиёр қилингандир.\nХулоса: баданида соғломлик бўлмаган мазкур кишиларнинг молларидан (айни пайтда бир кишига ҳаж харажатларини бериб, ўзини номидан бадал ҳажини қилдириши ёки дунёдан ўтганидан кейин буни молини ҳисобидан бадал ҳаж қилдиришни васият қилиш йўли билан) ҳаж вожиб бўлади дейилган сўз, уларга ҳаж мутлоқо вожиб бўлмайди ва уларни ўзлари бориб ҳаж қилишлари вожиб бўлади дейилган икки сўзнинг ўртасидаги мўтадил сўздир. Ҳасан ибн Зиёд келтирган ривоятда Абу Ҳанифа раҳматуллоҳи алайҳ ва у кишини икки шогирдлари ҳам мазкур кишиларни зиммасига уларни молларидан ҳаж вожиб бўлади, баданларидан эмас дейишган. Шу гап қувватли ва “Туҳфатул фуқаҳо” ва “Бадоиъ” китобиниг соҳиблари ҳам шу сўзни ихтиёр қилганлар.\nМазкур ихтилоф (юқоридаги беморликлардан бири сабабли узурли ҳолда бўлиб, улов ва озиқ-овқат жиҳатидан ҳажга қодир бўлган киши ҳақидадир. Аммо бир киши соғлом ҳолатда бўлиб, улов ва озиқ-овқат жиҳатидан ҳажга қодир бўлиб, сўнг (юқоридаги беморликлардан бири сабабли) узр пайдо бўлса, бил иттифоқ у кишига (айни пайтда бир кишига ҳаж харажатларини бериб ўзини номидан бадал ҳажини қилдириши ёки дунёдан ўтганидан кейин буни молини ҳисобидан бадал ҳаж қилдиришни васият қилиш йўли билан) ҳаж қилдириш вожиб бўлади.\nҲажни адо этиш (амалга ошириш) шартларининг иккинчиси: Ўзи ва моли учун йўлни тинч бўлмоғи. Кимки Зулм қилгувчидан ёки душмандан ёки йиртқич ҳайвонлардан, ёки (сувликдан борганда) чўкиб кетишдан ёки унга ўхшаш бошқа нарсалардан хавф қилса, унга ҳажни адо этиш (амалга ошириш) лозим бўлмайди.\nУнга ҳажни ўзи адо этиши (амалга ошириши) лозим бўлмайди, балки ўз молидан бошқа кишига бадал ҳажини қилдириши лозим бўлади.\n(йўлни тинч бўлишида) Қуриқлик ва денгизда ҳолатнинг аксари эътиборга олинади. Агар аксар ҳолатда саломатлик бўлса, у кишига ҳажни ўзи адо этиши вожиб бўлади. Агар аксар ҳолатда саломатлик бўлмаса, у кишига ҳажни ўзи адо этиши вожиб бўлмайди.\nҲажга борувчи шаҳридан чиқиб кетадиган вақтда йўлни тинч бўлиши эътиборга олинади. Шаҳридан чиқиб кетишидан олдин ёки кейин йўлни тинч бўлиши эътиборга олинмайди.\nҲажни адо этиш (амалга ошириш) шартларининг учинчиси: Султон томонидан ҳаждан ҳибс қилиниш, монелик ва хавф бўлмаслиги.\nСултон одамларни ҳаждан манъ қилмаган бўлиши керак. Агар манъ қилган бўлса, ҳажни адо этиш (амалга ошириш) шартларидан бири топилмаган бўлади.\nҲажни адо этиш (амалга ошириш) шартларининг тўртинчиси: Агар Макккагача сафар масофаси (яёв юрганда уч кеча-кундузлик йўл) бўлса аёл киши учун ишончли маҳрам ёки эри бирга бўлмоғи. Маҳрам ёки эр аёл билан бирга боришга мажбурланмайди. Аёлни маҳрами бўлмаса, ўзи билан бирга ҳаж қиладиган бир кишига никоҳланиши вожиб бўлмайди.\n(Ҳажга кетадиган) Аёл учун у билан бирга кетадиган маҳрами ёки эрининг нафақаси вожиб бўладими?. Бир қавлда айтилди: аёлга ўзи билан бирга кетадиган маҳрами ёки эрининг нафақаси вожиб бўлади.\nБир қавлда айтилди: аёлга ўзи билан бирга кетадиган маҳрами ёки эрининг нафақаси вожиб бўлмайди.\n“Сирожул Ваҳҳож” китобида икки қавлни ўртасини мувофиқлаштирадиган бир сўз айтилган: агар маҳрам ёки эри аёлга мени нафақамни (бориб келиш, еб ичиш ҳаражатларимни) берсанг бирга чиқаман деса, аёлга унинг нафақаси вожиб бўлади.\nАгар маҳрам ёки эри ўз нафақасини аёл зиммасига шарт қилиб қўймаса, аёлга унинг нафақаси вожиб бўлмайди.\nҲаж масалаларида хунасо (икки жинсли киши) аёлга ўхшашдир.\nАёлга жорий бўлган ҳукмлар унга ҳам жорий бўлади.\nҲажни адо этиш (амалга ошириш) шартларининг бешинчиси: Аёл иддада бўлмаслиги. Агар аёл ўз шаҳридан чиқиш пайтида иддада бўлса, унга ҳаж вожиб (фарз) бўлмайди.\nТанбиҳ: Билингки! Бу навдаги шартларни ҳаммасида уламолар ихтилоф қилишган. Баъзи уламолар буларни: ҳажни вожиб бўлиш шартлари дейишса, баъзи уламолар эса: ҳажнинг адо этиш (амалга ошириш) шартлари дейишган.\nБу шартлар ҳосил бўлишидан олдин, киши ўлимга яқинлашган пайтдаги ҳажни васият қилиш бобида хилофнинг самараси зоҳир бўлади.\nКимки бу (иккинчи навдги) шартларни ҳажни вожиб бўлиш шартларидан деб ҳисобласа, у кишига ўзидан кейин бадал ҳажини васият қилиш вожиб бўлмайди.\nКимки бу (иккинчи навдги) шартларни ҳажни адо этиш (амалга ошириш) шартларидан деб ҳисобласа у кишига ўзидан кейин бадал ҳажини васият қилиш вожиб бўлади.\nҲажни вожиб бўлишини ман қилувчи ҳолатлар ва ҳажни зиммадан соқит қилувчи узрлар ҳақидаги фасл.\nҲажни вожиб бўлишини ман қилувчи ҳолатлар ва ҳажни зиммадан соқит қилувчи узрлар:\n5. кофир бўлиб қолиш\nМолни ҳалокатга учраши ва ҳажга қодир бўлишликни кетиши билан ҳажни вожиб бўлиши уни зимасидан соқит бўлмайди.\nБир кишини ҳаж ибодатига етарли моли бўлиб, уни бошқа нарсаларга зоеъ кетказиши ёки ҳалокатга учратиши билан ҳажни вожиб бўлиши унинг зимасидан соқит бўлмайди.\nБир кишини ҳаж ибодатига қодир бўла туриб, бепарволик билан шу йил ҳажга бормаса, кейинги йил қодир бўлмай қолса, ҳажни вожиб бўлиши унинг зимасидан соқит бўлмайди.\nЧунки у олдинги йил қодир бўла туриб бормади.\nҲаж шартларининг учинчи нави ҳажни адо этиш (Амалга ошириш) тўғри бўлишлик шартлари.\nБу навдаги шартлар тўққизта.\nҲажни адо этиш (Амалга ошириш) тўғри бўлишлик шартлариниг биринчиси: Ислом. Кофир томонидан фарз ҳажи ҳам, нафл ҳажи ҳам дуруст (тўғри) бўлмайди.\nҲажни адо этиш (Амалга ошириш) тўғри бўлишлик шартлариниг иккинчиси:Эҳром. Эҳромсиз асло ҳаж дуруст (тўғри) бўлмайди.\nҲажни адо этиш (Амалга ошириш) тўғри бўлишлик шартлариниг учинчиси: Замон.\nҚудум тавофи ва Ҳаж учун Сафо Марва оралиғида саъй қилиш ҳаж ойларидадир, ҳаж ойларидан олдин дуруст (тўғри) бўлмайди. Шунингдек Арафот кунидан олдин ёки кейин арафотда туриш дуруст бўлмайди. Зиёрат (ҳажнинг фарз тавофи ва видолашув) тавофи наҳр (қурбонлик кунларидан)олдин дуруст (тўғри) бўлмайди.\nҲажни адо этиш (Амалга ошириш) тўғри бўлишлик шартлариниг тўртинчиси: Макон.\n1.Макон: тавоф учун масжидул Ҳарам, гарчи масжидни томи бўлса ҳам.\n2. Макон: вуқуф учун Арафот майдони.\n3. Макон: жамланиш, тунаш ва туриш учун Муздалифа.\n4. Макон: жонлиқ сўйиш учун Ҳарам.\nҲаж амалларидан бирортасини ўзи учун хосланган маконлардан бошқа маконда амалга ошириш дуруст (тўғри) бўлмайди.\nҲажни адо этиш (Амалга ошириш) тўғри бўлишлик шартлариниг бешинчиси: Фойда ва зарарни ажрата билиш.\nФойда ва зарарни ажрата билмайдиган ёш болани ҳажни ўзи адо этиши (амалга ошириши) тўғри бўлмайди. Бир киши (унинг валиси) ундан ўринбосар бўлиб, амалга ошириши тўғри бўлади. Унинг ўзи фақатгина ҳажнинг ният шарт бўлмаган амалларини бажариши мумкин. Мисол учун: Арофат ва Муздалифага туриш амалларини ўзи бажариши мумкин. Мажнун ҳам фойда ва зарарни ажрата билмайдиган ёш бола кабидир. Уларнинг валилари (эгалари) улар томонидан ният қилиб, улардан ўринбосар бўлиб амалга ошириши дуруст бўлади.\nҲажни адо этиш (Амалга ошириш) тўғри бўлишлик шартлариниг олтинчиси: Ақли жойида бўлиш.\nҲажни адо этиш (Амалга ошириш) тўғри бўлишлик шартлариниг еттинчиси: ҳажнинг шартлари, рукнлари ва вожиб амалларини (ўринбосарсиз) ўзи амалга оширмоғи. Магар узр сабабли ҳажнинг баъзи амалларини ўринбосар амалга ошириши жоиздир. Мисол учун бир киши ҳушидан кетиб қолса, унинг ўрнидан дўсти эҳром боғлайди. Беморни ўрнидан дўсти шайтонга тош отади.\nҲажни адо этиш (Амалга ошириш) тўғри бўлишлик шартлариниг саккизинчиси: эҳром боғлагандан кейин, Арофатда туришдан олдин, жимо қилмаслик. Арофатда туришдан олдин жимо қилган кишини ҳажи дуруст (тўғри) бўлмайди.\nҲажни адо этиш (Амалга ошириш) тўғри бўлишлик шартлариниг тўққизинчиси: Ҳажни эҳром боғлаган йилда адо этиш. Келаси йилга қолдирмаслик.\nЎтган йилда Арофатда туролмай ўтиб кетган ҳажнинг эҳроми билан иккинчи йилни ҳажини адо этиш (амалга ошириш) дуруст бўлмайди.\nҲаж шартларининг тўртинчи нави ҳажни фарз ҳаж бўлиб воқий бўлишлик шартлар.\nМазкур шартлар бўлмаса ҳаж фарз ҳажи бўлмайди.\nҲажни фарз ҳаж бўлиб воқий бўлишлик шартларининг биринчиси : Мусулмон бўлишлик. Кофир кишини ҳажи фарз ҳаж бўлмайди. Агарчи кейин мусулмон бўлса ҳам. Чунки ҳажни адо этиш вақтида мусулмон бўлишлик шартдир. Мусулмон киши ҳаждан кейин муртад бўлса (диндан қайтса), агар тавба қилиб, мусулмон бўлса ҳам олдинги ҳажи фарз ҳаж бўлмайди.\nҲажни фарз ҳаж бўлиб воқий бўлишлик шартларининг иккинчиси: Дунёдан ўтгунига қадар мусулмонлигида боқий бўлиб қолмоқ. Ҳаж амалидан кейин муртад бўлса, (диндан қайтса) ҳажи бекор бўлади.\nҲажни фарз ҳаж бўлиб воқий бўлишлик шартларининг учунчиси: Ақилли бўлиш.\nМажнунн одамни валиси (эгаси) у томонидан ҳаж амалларини бажарса дуруст, лекин, у ҳам нафл ҳаж бўлади, фарз бўлмайди, лекин бир киши эҳром ҳолида ўзига келиб, ният ва талбияга ақли етиб, ният қилиб, талбия айтиб яна ўзидан кетса. Кейин дўсти уни Арофатда турғизса ва бошқа амалларини уни номидан амалга оширса, унинг ҳажи фарз ҳаж бўлиб воқий бўлади. Зиёрат тавофи эса тузалиб ўзи адо этгунича унинг зиммасида қолади. Чунки зиёрат тавофида ўзи ният қилиши шартдир.\nҲажни фарз ҳаж бўлиб воқий бўлишлик шартларининг тўртинчиси: Озод бўлишлик. Қулни ҳажи фарз ҳаж бўлмайди, гарчи кейин озод қилинса ҳам.\nҲажни фарз ҳаж бўлиб воқий бўлишлик шартларининг бешинчиси: Балоғатга етган бўлишлик. Балоғатга етмаган болани ҳажи фарз ҳаж бўлмайди, гарчи кейин балоғатга етса ҳам.\nҲажни фарз ҳаж бўлиб воқий бўлишлик шартларининг олтинчиси: Ҳажни ўзи адо қилишга қодир бўлса, ўзи адо қилиши. Узрли бўлишидан олдин у учун бошқа киши ҳажни (бадал) қилиб адо қилиши билан у фарз ҳаж қилган бўлмайди.\nҲажни фарз ҳаж бўлиб воқий бўлишлик шартларининг еттинчиси: Нафл ҳажни ният қилмаслик. Нафл ҳажни ният қилса, ҳажи нафл бўлади фарз бўлмайди.\nҲажни фарз ҳаж бўлиб воқий бўлишлик шартларининг саккизинчиси: Бир амал билан ҳажни бузмаслик. Бир амал билан ҳажни бузса, унинг ҳажи фарз ҳаж бўлиб воқий бўлмайди. Арофатда туришдан олдин жимо қилиш билан ҳаж бузулади.\nҲажни фарз ҳаж бўлиб воқий бўлишлик шартларининг тўққизинчиси: Бошқа киши томонидан бадал ҳажни ният қилмаслик.\nБошқа киши тмонидан бадал ҳажни ният қилса. У томонидан фарз ҳаж бўлмайди. Бадал ҳажни шартларига риоя қилинган бўлса унинг ҳажи буюргувчининг бадал ҳажи бўлади.\nМажнун, ёш бола, қул, ўзи ҳажга қодир бўла туриб бадал ҳаж қилдирган киши, нафл ҳажини ният қилиб ҳаж қилган киши, ҳаж ибодатини қилиш асносида ҳажни бўзган киши, бошқа киши томонидан бадал ҳажни ният қилиб ҳаж қилган кишилар (бўйни)дан фарз ҳаж соқит бўлмайди. Улар қодир бўлган вақтларида (мажнун соғайганида, ёш бола балоғатга етганида, қул озод бўлганида) иккинчи бор фарз ҳажини адо қилиш зиммасида вожиб бўлади.\nКамбағал ва унга ўхшаган қўлида моли бўлиб, у моли қарзини қоплашга зўрға етадиган кишилар, фарз ҳажини ният қилиб, ҳаж қилса (бўйни)дан фарз ҳаж соқит бўлади. У бойиганидан кейин иккинчи бора ҳажини адо қилиш зиммасида вожиб бўлмайди.\nҲажни қолган уч навъдаги шартлари, аввалгини давоми.\n“Бас, Роббингга намоз ўқи ва жонлик сўй.” (Кавсар..


Тез юриш эрта ўлим эҳтимолини камайтириши аниқланди\nCана : 06-06-2018 / Саломатлик / кўрилди: 295\nТез юриш барча сабаблардан эрта ўлим эҳтимолини 20 фоизга камайтиради. Австралия, Буюк Британия ва Ирландия олимларидан иборат халқаро гуруҳ шундай хулосага келди. Бу ҳақда Кун нашри ёзмоқда.\nМутахассислар Бирлашган Қиролликнинг 30 ёшдан ошган 50 мингдан зиёд аҳолиси иштирокида тадқиқот ўтказишди. Шунингдек уларнинг тана массаси индекси ва жисмоний фаоллик даражаси ҳам инобатга олинди. Бунда иштирокчиларда юрак-қон томир ва саратон касалликлари бўлмаслиги кераклигига эътибор қаратилди. Тўрт ҳафта давомида қатнашчилар қанча ва қандай темпда юришганини ёзиб юришди.\nМаълумотлар икки йил давомида тўпланди. Тадқиқот муаллифлари одамларнинг аниқ ҳаракатланиш тезлигини қайд этишмади, бироқ энг тез юриш камида соатига 4 милга (6,4 км/с) тенг бўлганини таъкидлашмоқда, дейилади British Journal of Sports Medicine нашрида.\nОлимлар ўртача тезликда юрган кишиларда барча касалликлардан эрта ўлим эҳтимоли 20 фоизга, бу ишни фаолроқ амалга оширганларда эса 24 фоизга камайганини аниқлашган. 60 ёшдан катталар гуруҳида бу таъсир янада кучли намоён бўлган. Бундай тоифада юрак-қон томир касалликлари натижасидаги ўлим эҳтимоли ўртача тезликда юрганда - 46 фоизга, юқори тезликда юрганда 53 фоизга камайган.\nОлимлар оқсил умрни узайтиришини аниқлашди\nЭрта ўлимнинг икки асосий сабаби аниқланди